RTS :: U Zmajevom gnezdu\nRadio Beograd 1 U Zmajevom gnezdu\nsubota, 26. sep 2020, 15:30\nPosle više od šest meseci pauze, u Beogradu je održano prvenstvo države u borilačkim sportovima. Mlada dama s naše naslovne strane, tekvondistkinja Jovana Mušicki, postala je šampion Srbije u kategoriji do 53 kilograma, i to- rekli bismo- u paklenoj konkurenciji. U polufinalu je savladala srpsku srebrnu olimpijku Tijanu Bogdanović,a u borbi za zlato i svetsku prvakinju iz 2017. godine Vanju Stanković, obe članice tekvondo kluba Galeb. Jovana je, inače, već proglašena za najbolju sportistkinju Rume, u kojoj živi i trenira,a njen trener Borislav Krstić, koji nam takođe dolazi u goste, veruje da je ovo tek početak jedne uspešne karijere, mada je i do sada uloženo dosta godina truda, znoja, odricanja, čelične volje.\nIz istog kluba dolazi nam i mladi Pavle Radišić, koji je u pionirskoj konkurenciji osvojio silne nagrade, stasao je u kadeta i odmah osvojio prvo mesto na Omega kupu i prvenstvu Srbije, u svojoj kategoriji. TK Zmaj , inače, postoji od 2000. godine, trenutno ima tri sekcije koje rade sa svim uzratnim kategorijama na tri različite lokacije Putinci (trener Goran Živanović) sportska hala u Rumi (Miladin Dakić) i u Borkovcu na bazenu (trener Borislav Krstić). Klub broji oko 150 članova i jedan je od najuspešnihijh klubova u tekvondo asocijaciji Srbije. Do sada su osvajali evropske i svetske medalje u svim uzrasnim kategorijama.Brojne medalje na međunarodnoj sceni ih svrstavaju među retke klubove koji su iznedrili veliki broj reprezentativaca različitih godišta i kategorija. Klub vredan svakog poštovanja, zato i jesu naši dragi gosti na početku novog izdanja pordičnog magazina Radio Beograda 1.\nVrlo interesantan mladi čovek je i fitnes instruktor Nikola Kovačević, koji je ovih dana jedan od traženijih u Beogradu, jer su ljudi željni da, vodeći računa o zdravlju, paze i da budu u dobroj formi, očuvani, posle višemesečnog sedenja po kućama. Zanimljivo je da je Nikola, budući da je izrazito visok, bio i među fudbalskim stativama, aktivno trenirajući i braneći za Zlatar iz Nove Varoši, Hajduk sa Liona, Beograd sa Karaburme, Palilulac, nešto docnije i za OFK Beograd. Šest godine se bavio kalistenikom,a interesantno je kako je držao fitnes treninge tokom pandemije. Kontaktirao je vežbače instagramom, imali su treninge na otvorenom, u parkiću, sa podrazumevanom socijalnom distancom i nekako im je svima lakše bilo. Danas ćemo čuti Nikoline preporuke kako da se ponašamo u vreme koje još uvek nije bez potencijalne opasnosti kada je u pitanju kovid 19, ko, kako i koliko bi trebalo da se bavi trčanjem, hodanjem, vežbama za određena godišta i zdravstvene kategorije. Otac mu je sa Zlatibora, majka sa Zlatara, nije ni čudo što je Bog Kovačeviću podario ovakvu visinu, čelično zdravlje, sposobnost da se uspešno bavi sportom, umećem da tu ljubav prenese i na druge.\nPredstavljamo ovog popodneva i članove grupe Vibras, koja je za kratko vreme stekla simpatije i navijače, posebno kod mlađeg dela publike. Zanimljivo je da su sva tri člana postave muzički obrazovana, važe za izuzetne talente srednje muzičke škole Kosta Manojlović, stipendisti su Fonda mladih talenata, za ono što rade na tom polju dobili su niz međunarodnih trofeja, priznanja i povelja. U sopstvenoj produkciji, dakle iz sopstvenih džepova, platili su video ekranizaciju sve tri urađene numere, što je rezultiralo efektnim spotovima sa dosta pregleda na društvenim mrežama. Naši gosti su, ukratko, Vladan Pešić, Jovan Mladenović i Aleksandar Pešić, koji će nam plastično pokazati na delu zbog čega mladi vole Vibras.\nPorodični magazin našeg programa, poznato je, apsolutno je naklonjen mladima i trudi se da uvek bude na njihovoj strani, da im bude odskočna daska kada je potrebno, da im pošalje vetar u leđa, bez obzira o kojoj oblasti je reč. Danas će tako sa nama biti mladi pesnik Kosta Kosovac, koji ima spremne sve pesme, laskavu recenziju Dragana Kolundžije, ali još nema- zbirku. Dopala nam se njegova pesma objavljena u dnevnom listu Politika, posle smo saznali da njegove pisane reči obljavljuju i Knjževne novine, crnogorski list Dan...Na nedavno održanom festivalu poezije, bio je i zvanično najmlađi učesnik, dobijao je i druge književne nagrade- Laza Kostić i Mihail Babinka, upravo je u finalu Timočke lire, malo li je?\nSofija Sibinović - Harp Lady, rođena je i živi u Beogradu. Pohađala je muzičku školu "Petar Konjović", potom i "Mokranjac". Studirala je na Bostonskom Konzervatorijumu , kao i na Longy School of Music u Americi, gde je i provela pet godina. Iako primarno klasičan harfista, Sofija je izuzetno otvorena za ekperimentisanje zvukovima koje harfa može da pruži. Trenutno radi na svom prvom albumu, gde harfu prezentuje u potpuno novom svetlu, na koju srpska publika nije toliko navikla. Na Sofiji, njenoj muzici i vremenu koje dolazi je da to isprave. Nama su `Priče bez pravog razloga`, pesma koju ćemo danas premijerno čuti, više nego dovoljne za prvu stanicu na tom putu, animiranja publike.\nEmisija `Vreme sporta i razonode` i ove subote pratiće sva aktuelna dešavanja iz sveta sporta, kulture, javnog i umetničkog života. Oprostićemo se od rukometnog majstora Zlatka Portnera i filmskog reditelja Gorana Paskaljevića. Pratićemo kretanje rezultata na utakmicama Super i Prve lige Srbije, kao i bitnijih evropskih šampionata. A dešavanja iz sveta oko nas- koliko vam duša želi. U etno selu Stolovo, lociranom između Paraćina i Ćuprije, danas i sutra održava se Sabor `Abraševića`. U bioskopu Leskovačkog kulturnog centra u toku je Internacionalni festival filmske režije. U Čačku danas počinje trideseti Memorijal Nadežde Petrović. U Čuburskom parku u toku je tradicionalni poetski program, kraj skulpture `Beogradski Čitač.` Glumica Jelica Kovačević večeras u pozorištu `Slavija` premijerno igra u predstavi `Žena moga muža`, Saše Pantića, koja je zamišljena kao pandan estetici američkih romantičnih komedija.\nHumanitarna fondacija `Srce Johanovo` iz Zrenjanina danas počinje s realizacijom prvog muzičkog projekta pod nazivom Kosovo je zemlja srpska. Najavljujemo i festival mladih vokalnih solista `Angel voice`, zatim premijeru komada `Predsednice` u Narodnom pozorištu u Somboru, o kojoj nam priča direktorka ovog zdanja Bojana Kovačević. Film `Ime naroda`, koji je prikazan u glavnom, takmičarskom programu 27. festivala na Paliću, dobio je nagradu publike, utiske iznosi reditelj Darko Bajić. U Beogradu je počeo rad na predstavi o legendarnom Zoranu Radmiloviću, reditelj i nosilac glavne uloge je Ivan Bekjarev. Paralelno se radi i knjiga koju radi glumac Milan Mihailović Caci, odnosno dokumentarni film o životu Radovana Trećeg.\nNa stranicama svetski priznatog magazina `Heavy Metal` prvi put se u ovom veku našao i jedan naš strip, čiju tročlanu ekipu autora predvodi Marko Stojanović iz Leskovca. Galerija Matice Srpske i Muzej Jugoslavije spremaju postavku dela iz doma Titove supruge Jovanke Broz, potpisan je ugovor o saradnji. Nedeljko Ubović dobitnik je `Zlatnog Pjera` na 53. konkursu karikature kompanije `Novosti`. U Muzeju savremene umetnosti Vojvodine, u `Galeriji S`, 30. septembra biće otvorena izložba vajara Nenada Šoškića, pod nazivom `Transformacija`. Nagrada `Novica Tadić` uručena je mladoj pesnikinji iz Banjaluke Vladani Perlić, za rukopis `Dolce Vita`.\nDve interesantne izložbe, Jugoslava Vlahovića i Petra Meseldžije, postavljene su u Kulturnom centru Zrenjanina. Na lutkarskoj sceni Narodnog pozorišta `Toša Jovanović`, u istom gradu, premijerno je izveden komad Predraga Bjeloševića, po motivima poeme Branka Ćopića- `Ježeva kućica`, u režiji Ljiljane Ivanović, o tome od glumice Tatjane Barać. Festival uličnih svirača biče održan 30. septembra u deset gradskih kvartova u Novom Sadu. Ispred opštine Zvezdara, u utorak novo izdanje akcije `Svi na vagu`, u `režiji` nutricionistkinje Milke Raičević. Mecosporan Nataša Rašić ima samostalno muzičko veče, uz klavirsku saradnju Dobrile Miljković- pevaće najpoznatije operske arije i solo pesme u klubu `String instrument Gallery`.\nUključićemo se i u tradicionalni `Fiš Fest` na Dorćolu, koji se održava u divnom ambijentu kraj Nebojša kule. Vitez kulinarstva Milijan Stojanić opet ima predlog jelovnika za nedeljni ručak, a mi besplatne ulaznice za razna kulturna dešavanja, koje su nam omogućili Dom omladine Beograda i `Reflektor Teatar`\nJoš 700 miliona evra za borbu protiv korone


Dan za porodicu | Palelive.com\nPočetna Novosti Aktuelnosti Dan za porodicu\nDan porodice će biti obilježen u okviru projekta „Srećna porodica“, koji se realizuje u Osnovnoj školi Pale od strane Udruženja „Klub ideja“. Zamišljeno ja da se na ovaj dan odigraju utakmice između djece i roditelja i otvori izložba porodičnih fotografija.\nMajke i sinovi će odigrati fudbalsku utakmicu, a očevi i kćerke „Između dvije vatre“. Utakmice će se odigrati u nedjelju, 18. maja, sa početkom u 15.00 časova na terenima OŠ „Pale“. Ukoliko vremenske prilike to ne dozvole, utakmice će se odigrati u školskoj sali. Sve porodice koje budu učestvovale dobiće simboličnu nagradu. Najbrojnija porodica, kao i ona koja dođe sa najstarijim i najmlađim članom porodice, dobiće i posebne nagrade.\nIzložba porodičnih fotografija biće izložena u holu OŠ „Pale“. Na fotografijama će se naći porodice koje su u protekla dva mjeseca učestvovale na Kreativnoj, Rekreativnoj, Fiziotarapeutskoj i radionici Domaćinstvo u okviru projekta „Srećna porodica“.\n„Pozivamo porodice da dođu na druženje u nedjelju i učine taj dan nezaboravnim za cijelu svoju porodicu“, navode u Udruženju „Klub ideja“.\nCilj ovog projekta je osnažiti porodicu kao instituciju i podstaći članove porodice da više vremena provode zajedno u kreativnim, rekreativnim i zabavnim aktivnostima, kao i da se porodice međusobno druže.\nPrethodni članakPromocija zbornika radova „Njegoš u Andrićgradu“\nNaredni članakVodostaji u opadanju, raste broj klizišta


11. Međunarodni festival muzike i igre Amadeus - Dan u Beogradu\nNaslovna » Izlasci » Festivali » 11. Međunarodni festival muzike i igre Amadeus\nMeÄ‘unarodni festival muzike i igre Amadeus\n11. Međunarodni festival muzike i igre Amadeus\nPosle takmičenja predškolaca sredinom ovog meseca, u Beogradu će od 25. maja do 17. juna biti održan 11. festival Amadeus.\nMeđunarodni festival muzike i igre Amadeus će biti nastavljen 25. i 27. maja (10.00) takmičenjem u svečanoj sali MŠ „Amadeus“ (Toše Jovanovića 11, Čukarica), dok će 26. maja od 10.00 u MP „Duško Radović“ biti organizovano plesno takmičenje.\nDrugi deo festivala Amadeus čine revijalni koncerti od 4. do 17. juna na raznim lokacijama u Beogradu.\nMuzički festival Amadeus prvi put je održan 2008. godine i do sada je okupio veliki broj učenika osnovnih i srednjih muzičkih škola Srbije, kao i veliki broj dece predškolskog uzrasta koja nastupaju u pripremi MŠ „Amadeus“.\n11. Festival Amadeus – revijalni koncerti\nPonedeljak, 4. jun (19.00)\nPetak, 8. jun (19.00)\nSubota, 9. jun (19.00)\nKCB – Artget galerija, Knez Mihailova 6\nNedelja, 17. jun (12.00)\nNarodno pozorište u Beogradu, Francuska 3\nTagoviamadeus festival muzike i igre festivali izlasci za dž\nPrethodni Dan MUP-a i Dan policije 2018\nSledeći Bioskopski repertoari (24-30. maj 2018)


6 NOVIH PRAVILA U 2020. Od 1. januara nove zabrane, kazne i takse koje će nam PROMENITI ŽIVOT | Klix Info\nIpak, kese za bacanje smeća su „pošteđene“, te se na njih ne odnosi ova zabrana jer se ne koriste u svrhu „isporuke robe ili usluga“. Ako ste se pitali ko će to sve da kontroliše, odgovor je – komunalna inspekcija.\nPremda je stupio na snagu krajem novembra, tek od 1. januara će i praktično da se primenjuje. Nove stavke kućnog reda, ipak, brinu kako stanare tako i profesionalne upravnike zgrada jer je već na prvi pogled nejasno kako će se utvrđivati da li je prekršen kućni mir ili ne, odnosno ko će i na koji način, na primer, meriti nivo buke u stanovima i zgradama.\nNovim odredbama to zaduženje će pripasti komunalnim i građevinskim inspektorima, ali i komunalnim milicajcima koji mogu da izdaju prekršajne naloge. A ako niste dovoljno pažljivi, za remećenje kućnog mira možete platiti od 5.000 dinara za fizičko do 50.000 dinara za pravno lice. Ni upravnici zgrada nisu pošteđeni, a za njih važi „jača tarifa“ – od 10.000 pa čak do 20.000 dinara.\nOd 1. januara dužnici za „Infostan“ više neće imati sudske sporove, već će imati probleme sa javnim izvršiteljima. Prema poslednjim podacima, oko 150.000 građana ima neizmirene dugove, a svi izvršni postupci koji se sada sprovode pred sudovima biće od 2020. nastavljeni pred javnim izvršiteljima.\n4. Nema parkiranja „na minut“\nParkiranje „na minut“ i sa „četiri migavca“ na ulici, na biciklističkim stazama ili na trotoroarima od naredne godine će se striktnije kažnjavati. Naime, Grad Beograd je nabavio nove kamere koje će biti postavljene u zoniranim delovima prestonice i one će pokrivati sve najvažnije ulice, a svako ko se i dalje bude parkirao gde ne treba, moraće da plati kaznu.\n6. Snabdevanje radnji noću\nUpdated: 21 децембра, 2019 — 10:11 am


Stanković prvak Evrope u boksu\nIzvor: RTS, 30.Mar.2013, 13:11\nSrpski bokser Nenad Stanković postao je prvak Evrope u poluteškoj kategoriji u IBF verziji, nakon što je savladao Hamzu Vanderu, inače Šveđanina poreklom iz Ugande. Stanković je do trijumfa stigao pošto je sudija prekinuo meč u četvrtoj rundi, posle odlične serije udaraca borca iz Srbije.\nSrpski bokser Nenad Stanković postao je prvak Evrope u poluteškoj kategoriji u IBF verziji, nakon što je savladao Hamzu Vanderu, inače Šveđanina poreklom iz Ugande.\nStanković >> Pročitaj celu vest na sajtu RTS << je do trijumfa stigao pošto je sudija prekinuo meč u četvrtoj rundi, posle serije udaraca borca iz Srbije, zbog kojih je Vandera nekoliko puta bio u nokdaunu.\nStankoviću je ovo druga titula, posle naslova prvaka sveta u kruzer kategoriji koju je osvojio u Beogradu 2011. godine. On je najavio borbu za prvaka sveta protiv aktuelnog šampiona Abrahama Artura.\n"Ova pobeda mi mnogo znači, ona predstavlja iskorak za mene i moju državu i zato je posvećujem Srbiji i predsedniku Nikoliću", rekao je Stanković.\nStanković je istakao odlične fizičke karakteristike protivnika, ali i svoju taktičku pripremu, za koju veruje da mu je donela pobedu.\n"Znao sam da se radi o brzom bokseru i zato sam ga pobedio upravo njegovim oružjem", rekao je Stanković koji je u četvrtoj rundi presekao meč eksplozivnom serijim, primoravši sudiju da prekine meč.\nTelegraf.rs: Srpski bokser šampion Evrope!\nB92: Stanković šampion Evrope u boksu\nAkter: Stanković šampion Evrope u boksu\nOkRadio.rs: Stanković šampion Evrope u boksu\n14:32: DRUŠTVENE MREŽE EKSPLODIRALE ZBOG OVOG SNIMKA! Isplivao video n...\n14:32: POSLE PERVIĆA, PREMINUO JOŠ JEDAN LEGENDARNI GLUMAC: Srpska kin...\n14:31: Proširenje pogona "Džonson Elektrik u Nišu\n14:31: Dačić u poseti Gruziji\n14:30: Evropska centralna banka: Nove tarife SAD imale bi OGRANIČEN UTI...\n14:30: Budućnost pronašla zamenu za Repešu\n14:30: "RAZMISLITE KAKO SE TO ZOVE" Vučić: Šokiran sam bezobrazlukom ...\nDan pre: 29.Mar.2013\nDan posle: 31.Mar.2013


Park fest ovog vikenda u Užicu (video) – ZoomUe\nUŽICE-Omladina Užica ovog vikenda organizuje četvrti Park fest,manifestaciju koja promoviše užički kraj i pozitivne vrednosti poput tradicije ,sporta i rok muzike.\n“Prvog dana park festa u petak 25.jula biće organizovan turnir umalom fudbalu za polaznike škola fudbala.Planiran je iminisajam turizma,na kome će turističke organizacije Užica,Prijepolja,Nove Varoši,Ivanjice i Bajine Bašte predstaviti turistički potencijal svojih krajeva.U okviru Park festa u petak će se održati i izložba starih zanata ,kao i kafansko veče”,kaže za ZOOMUE Milan Kurlagić iz Omladine Užica.\nDrugi dan festivala obeležiće konceri.\n“Na ovogodišnjem Park festu u subotu nastupiće Alen Islamović,nekadašnji pevač Bijelog dugmeta i Divljih jagoda,kao i Jurica pađen,osnivač grupe Aerodrom,a posle ponoći nastupiće i grupa Ritam nereda”,najavljuje Kurlagić.\nOvu manifestaciju ,koja se održava u užičkom Velikom parku,svake godine poseti oko 10 hiljada gledalaca,ne samo iz zapadne Srbije,već iz čitavog regiona.\nNext story Ljudski faktor nije kriv za pojavu algi u vodi\nPrevious story Vlada Srbije naložila smenu kompletnog rukovodstva grada Užica (video)


Arriva redukovala putnički saobraćaj - TV, radio i internet Biser, Pozarevac\nArriva redukovala putnički saobraćaj\n19. 03 2020.Coronavirus, Vesti\nOdlukom Vlade Republike Srbije od 15. marta, kada je proglašeno vanredno stanje na teritoriji cele zemlje zbog širenja virusa COVID-19, kompanija Arriva je redukovala putnički saobraćaj u sve svoje 4 poslovne jedinice u Požarevcu, Beogradu, Kragujevcu i Nišu.\nU skladu sa odlukom o proglašenju vanrednog stanja, primenjen je subotnji red vožnje uz ukidanje svih noćnih linija.\nNa teritoriji Braničevskog regiona i u Svilajncu od 17. marta, Arriva saobraća po nedeljnom redu vožnje sa dodatnom restrikcijom međumesnih polazaka i potpunim ukidanjem međunarodnih linija, a to su linija ka Beču i linija ka Gracu.\nTakođe, svi planirani aranžmani turističke agencije Arriva se do daljeg obustavljaju, odnosno otkazuju. Što se tiče rada turističkih agencija u Beogradu i Požarevcu, agencija će raditi sa skraćenim radnim vremenom i to svakog radnog dana od 9 do 13 časova. U kompaniji pozivaju sve korisnike koji imaju nedoumice o svojim potencijalnim putovanjima, da pozovu broj besplatnog Info centra na 0628800013 ili da se informišu putem web sajta www.arriva.rs.\nO svim daljim potencijalnim izmenama reda vožnje javnost će biti blagovremeno obaveštena, a u međuvremenu, iz kompanije pozivaju korisnike da prate i facebook stranicu kompanije.


Dodik: Nema nikakve odluke da se BiH pridruži mjerama zapada protiv Rusije /VIDEO/ - NTV Arena\nSrpski član Predsjedništva BiH Milorad Dodik kaže da je Šefik Džaferović prekršio Ustav, te da djeluje mimo Poslovnika o radu, pa je zatražio danas da Šefik Džaferović predsjedavajući Predsjedništva BiH podnese ostavku.\nDodik kaže da je danas na sjednici Predsjedništva glasao i za nekoliko tačaka od ekonomskog značaja. Istakao je da je podržano da se Ljubinju i Stocu usmjeri po milion maraka pomoći za saniranje posljedica zemljotresa.U obraćanju medijima ističe da su svi stavovi koje su predstavnici diplomatske službe BiH predstavili u inostranstvu mimo Ustava ništavni i nevažeći za BiH.\nPredsjedništvo, kao ni Savjet ministara ni u jednom navratu nisu donijeli nijednu odluku da se BiH pridruži bilo kakvim mjerama Zapada protiv Rusije i to tako ostaje, poručuje Dodik. Komentarišući izjave opozicionih lidera da je omogućio da BiH uvede sankcije Rusiji, srpski član Predsjedništva rekao je da je riječ o pokušaju opozicije da ubere koji poen i da će neko za ponovljenu laž pomisliti da je istina.\nOglasili se iz Ambasade Rusije u BiH. U Ambasadi Ruske Federacije u BiH je rečeno da se drže stava da sva spoljnopolitička rješenja u BiH moraju biti donesena na osnovu konsenzusa i kompromisa tri konstitutivna naroda BiH u skladu sa temeljnim načelima dejtonskog Ustava. Za dodatna razjašnjenja komentara opozicije iz Republike Srpske u vezi sa uvođenjem sankcija iz Ambasade Rusije su preporučili obraćanje onima koji su te izjave i dali.\nTags: bih, milora dodik, predsjednistvo bih, rs, sefik dzaferovic, zemlja


Vesti online / Vesti / Svet / Specijalci "nišane" Bagdad\nAustralijske specijalne jedinice spremne su za dejstvo u Bagdadu\nUz to, očekuje se da bi Australija tamo uputila "P-3 Orion", špijunsku letelicu, kao deo šireg plana pod vođstvom SAD, s namerom da se snage džihadista organiče u daljem prodoru na sever zemlje. Do sada, Vašington nije zatražio takvu pomoć.\n"Ferfaks" takođe saopštava da bi SAS bio uključen ako u Bagdadu dođe do pogoršanja bezbednosti za život, do tog nivoa da diplomatsko osoblje ne bi moglo da bude preseljeno bez zaštite specijalnih snaga.\nPripadnici SAS, smešteni u Pertu, već su u sličnoj operaciji poslužili, recimo, prilikom evakuacije diplomata iz Istočnog Timora 1999.\nPrvi ministar Toni Abot upozorio je Parlament ove nedelje da bi u Iraku moglo doći do stvaranja čitave "terorističke države" ako militanti učvrste vlast na severu i zapadu.\nOni sada, istakao je Abot, pokazuju "ekstremnu brutalnost prema iračkim vojnicima i policajcima koji su se predali" - što se vidi na fotografijama na kojima ekstremisti masovno ubijaju pripadnike iračkih snaga bezbednosti.\nSVET Najveća pljačka u istoriji: Kako su pokradene milijarde Sadama Huseina?\nSVET Kurdi će dobiti oružje od SAD?


Prospan sirup, predstavlja jedan od veoma cenjenih i često korišćenih lekova koji su namenjeni za lečenje kako neproduktivnog, odnosno suvog, tako i za lečenje produktivnog, odnosno zrelog kašlja.\nSastav Prospan sirupa, baziran je na prirodnoj osnovi i to na ekstraktu lista bršljena iz porodice “Araliaceae”, a njegov ukus, posebno je prilagođen deci, jer je obogaćen aromom trešnje.\nU nastavku teksta, pronaći ćete niz korisnih i maksimalno pouzdanih informacija koje se tiču Prospan sirupa.\nČemu je namenjen Prospan sirup?\nProspan sirup, namenjen je ublažavanju, a često i brzom i efikasnom potpunom eliminisanju svih vrsta kašlja. Konkretnije, ukoliko se koristi u cilju lečenja neproduktivnog, odnosno suvog kašlja, Prospan sirup deluje tako što proređuje učestalost kašlja i ublažava iritaciju pluća i iritaciju sluznice grla.\nUjedno, Prospan sirup utiče na proces “sazrevanja” neproduktivnog kašlja i utiče na brže i lakše izbacivanje plućnog sekreta.\nSa druge strane, ukoliko se Prospan sirup primenjuje u cilju lečenja već nastalog produktivnog, odnosno zrelog kašlja, njegovo delovanje, ogleda se kroz razređivanje plućnog sekreta i kroz omogućavanje lakšeg iskašljavanja plućnog sekreta.\nOno što je važno napomenuti, jeste da delovanje Prospan sirupa na simptome kašlja, nije uslovljeno uzrokom nastanka i razvoja kašlja, pa se Prospan sirup može koristiti kako za lečenje kašlja koji je nastao kao posledica prehlade, tako i za lečenje kašlja koji je nastao kao posledica bronhitisa, upale pluća ili kao posledica nekog trećeg oblika zdravstvene smetnje koja je izazvala prisustvo kašlja.\nU cilju lečenja navedenih i upravo opisanih vrsta kašlja, upotreba Prospan sirupa se preporučuje kako odraslim osobama, tako i deci koja su starija od dve godine.\nUpotreba Prospan sirupa\nKao što smo već naglasili u predhodnom delu teksta, upotreba prospan sirupa nije preporučena i nije prilagođena deci koja su mlađa od dve godine.\nRazlog prisustva takve činjenice ogleda se u tome što deca do dve godine starosti nemaju dovoljno razvijen refleks za kašljanje, pa bi upotreba Prospan sirupa u njihovom slučaju mogla da dovede do pogoršanja simptoma kašlja, posebno ukoliko je u pitanju produktivan, tačnije zreo kašalj. Presiznije, s obzirom da Prospan sirup deluje na proređivanje plućnog sekreta i na pospešivanje njegovog iskašljavanja, deca koja nemaju dovoljno razvijen refleksa za kašljanje, mogla bi da se zagrcnu ili da dobiju simptome gušenja usled prisustva razređenog plućnog sekreta u plućima, koji nisu sposobni da iskašlju.\nDakle, upotreba Prospan sirupa, namenjena je isključivo deci koja su starija od dve godine.\nPrilikom upotrebe Prospan sirupa, sirup najpre treba temeljno promućkati. Zatim, uz pomoć dozera (čašice za doziranje) koji se prilikom kupovine sirupa prilaže uz sirup, treba odrediti predviđenu dozu sirupa. Predviđenu dozu treba sipati u kašiku i dati je detetu da je popije neposredno posle obroka.\nUkoliko dete koristi jednu dozu Prospan sirupa dnevno, upotrebi sirupa treba pristupiti ujutru, posle doručka. Ukoliko dete koristi dve doze Prospan sirupa dnevno, upotrebi sirupa treba pristupati posle doručka i posle ručka, a ukoliko dete koristi tri doze Prospan sirupa dnevno, upotrebi sirupa treba pristupati posle doručka, posle ručka i posle večere.\nDoziranje Prospan sirupa\nDoziranje Prospan sirupa, kao i broj ponavljanja doza tokom dana, zavisi od uzrasta deteta.\nKonkretno, ukoliko je dete starosti između dve i pet godina, potrebno je da koristi jednu dozu Prospan sirupa dnevno i potrebno je da ta doza sadrži dva ipo mililitra sirupa.\nUkoliko je dete starosti između šest i dvanaest godina, potrebno je da koristi dve doze Prospan sirupa dnevno i potrebno je da svaka od te dve doze sadrži po dva ipo mililitra sirupa.\nUkoliko je dete starije od dvanaest godina, potrebno je da koristi tri doze Prospan sirupa dnevno i potrebno je da svaka od te tri doze sadrži takođe po dva ipo mililitra sirupa.\nPreporučene doze, ne treba smanjivati, niti ih povećavati. Smanjene doze Prospan sirupa, pokazale bi se kao nedovoljno efikasne i kao takve ne bi uticale na lečenje kašlja. Sa druge strane, povećane doze Prospan sirupa, mogle bi da dovedu do pojave zdravstvenih komplikacija kao što su prisustvo mučnine, prisustvo povraćanja ili prisustvo dijareje.\nTrajanje terapije Prospan sirupom\nTrajanje terapije Prospan sirupom, prema preporuci lekara, najčešće treba da traje sedam dana. Taj vremenski period dovoljan je da se simptomi kašlja najpre smanje, a potom i da se potpuno eliminišu. Ukoliko se u toku trajanja terapije Prospan sirupom dogodi da se simptomi ne smanje i da čak postanu intenzivniji ili praćeni nekakvim sekundarnim, odnosno pridruženim zdravstvenim smetnjama, potrebno je obratiti se lekaru i potražiti adekvatan savet od njega.\nOno što može biti razlog nastupanja takve situacije, jeste alergija na neki od sastojaka Prospan sirupa ili intolerancija organizma deteta na neki od sastojaka prospan sirupa. U tom slučaju, obavezno je prekinuti upotrebu ovog leka i zameniti je upotrebom nekog drugog leka. Izbor leka čijom upotrebom bi eventualno bilo potrebno zameniti upotrebu Prospan sirupa, potrebno je uvek napraviti uz konsultaciju sa lekarom ili farmaceutom.\nPojedini lekovi, koji bi se koristili kao zamena za predhodno započetu terapiju Prospanol sirupom, ne bi smeli da se koriste neposredno nakon uzimananja Prospanol sirupa, odnosno sve dok dejstvo poslednje upotrebljene doze Prospan sirupa u potpunosti ne prestane da deluje. Baš zato, izbor leka koji bi ste koristili nakon Prospan sirupa, uvek treba da napravite uz konsultaciju sa lekarom ili farmaceutom.\nSastojci Prospan sirupa\nSastav Prospan sirupa, kao što smo napomenuli, baziran je ekstraktu listova bršljena iz porodice “Araliaceae”. Konkretno, koncentracija pomenutog biljnog ekstrakta, koja je sadržana u jednoj dozi Prospan sirupa (dakle u dva ipo mililitra Prospan sirupa) odgovara koncentraciji koja bi bila sadržana u sedamnaest ipo miligrama suvog ekstrakta listova bršljena.\nPored ekstrakta listova bršljena, u sastav Prospan sirupa, uključeni su i sledeći sastojci: prečišćena voda, etanol, tečni i kristalni sorbitol (vrsta zaslađivača), ksantanska guma (vrsta stabilizatora arome), aroma trešnje, citratna kiselina i kalijumov sorbat (vrsta konzervansa).\nOno što je jako važno napomenuti, a tiče se sastava Prospan sirupa, jeste da Prospan sirup ne sadrži veštačke boje, alkohol niti šećer.\nKada dete ne sme da upotrebljava Prospan sirup?\nDete ne sme da upotrebljava Prospan sirup, ukoliko je alergično ili intolerantno na neki od upravo navedenih sastojaka Prospan sirupa, ali i ukoliko koristi neki drugi oblik terapije. Konkretnije, Prospan sirup se ne sme koristiti u kombinaciji sa antibioticima, ali ni u kombinaciji sa brojnim drugim vrstama lekova. Iz tog razloga, terapiju Prospan sirupom, uvek treba započeti uz saglasnost lekara, a lekara predhodno treba upoznati sa činjenicom da li dete već koristi ili ne koristi neki drugi, paralelni oblik terapije lekovima.\nUkoliko dete već koristi neku drugu terapiju lekovima, nikada i nikako mu nemojte samoinicijativno davati Prospan sirup.\nProspan sirup – iskustva\nIskustva roditelja koji su imali prilike da svoju decu podvrgnu terapiji Prospan sirupom, uglavnom su pozitivna i svedoče o brzom i efikasnom delovanju ove vrste leka, a samim tim i o brzom i efikasnom izlečenju kašlja. Pritom, zbog prijatnog ukusa i mirisa Prospan sirupa, deca ga rado piju i čak i sama traže da ga popiju. Baš iz razloga što su ukus i miris Prospan sirupa primamljivi za decu, ovaj sirup treba čuvati van domašaja dece, kako ga ne bi sama otvorila i popila u količini koja nije predviđena i koja bi kao takva mogla da bude štetna za njihov organizam.\nSedam dana upotrebe Prospan sirupa, uglavnom predstavlja period koji je dovoljan da dovede do potpunog izlečenja deteta, a tri meseca nakon što je\nProspan sirup prvi put otvoren, on postaje neupotrebljiv, bez obzira na datum proizvodnje, odnosno bez obzira na rok trajanja koji je naveden na ambalaži. Ono što takođe treba znati, jeste da se Prospan sirup kojem je istekao rok trajanja ne sme koristiti za upotrebu, odnosno za lečenje dece.\nProspan sirup – cena\nProspan sirup, dostupan je u apotekama i to u pakovanjima koja sadrže sto ili dvesta mililitara sirupa. Pakovanje od dvesta mililitara, namenjeno je odraslima (zbog obimnosti i učestalosti doze), dok je pakovanje koje sadrži sto mililitara dovoljno za lečenje dece.\nCena pakovanja od sto mililitara Prospan sirupa, iznosi 567 dinara.\nPre nego što sa vama podelimo informacije o kontraindikacijama koje se mogu manifestovati nakon upotrebe Prospan sirupa, ono što moramo da napomenemo, jeste da se sve vrste kontraindikacija (bez obzira na upotrebu kojeg leka se odnosile) međusobno mogu podeliti na veoma česte, česte, manje česte, retke i na vrlo retke kontraindikacije.\nVeoma česte kontraindikacije, javljaju se kod jednog ili kod dvoje od ukupno desetoro pacijenata, u ovom slučaju dece koja su podvrgnuta terapiji određenim lekom. Takve kontraindikacije, kada je u potanju upotreba Prospan sirupa, nisu poznate, tačnije u okviru medicinske prakse nisu zabeležene.\nČeste kontraindikacije, javljaju se kod jednog do deset od ukupno sto pacijenata, u ovom slučaju dece koja su podvrgnuta terapiji određenim lekom.\nTakve kontraindikacije, kada je u pitanju upotreba Prospan sirupa, javljaju se najčešće već nakon uzimanja prve doze leka i odnose se na pojavu mučnine, na pojavu povraćanja i na pojavu dijareje.\nManje česte kontraindikacije, javljaju se kod jednog do deset od ukupno hiljadu pacijenata, u ovom slučaju dece koja su podvrgnuta terapiji određenim lekom. Takve kontraindikacije, kada je u pitanju upotreba Prospan sirupa, javljaju se najčešće već nakon uzimanja prve doze leka i odnose se na pojavu osipa po koži (u vidu koprivnjače), na pojavu otežnog disanja i na pojavu proširenih kapilara i crvenila na licu (najčešće na obrazima).\nRetke kontraindikacije, javljaju se kod jednog do deset od ukupno deset hiljada pacijenata, u ovom slučaju dece koja su podvrgnuta terapiji određenim lekom. Takve kontraindikacije, kada je u pitanju upotreba Prospan sirupa, nisu poznate.\nVrlo retke kontraindikacije, javljaju se kod jednog od ukupno deset hiljada pacijenata, u ovom slučaju dece koja su podvrgnuta terapiji određenim lekom. Takve kontraindikacije, kada je u pitanju upotreba Prospan sirupa javljaju se najčešće već nakon uzimanja prve doze leka i odnose se na pojavu angioedma (to je alergijski oblik otoka koji se javlja na regiji kože ili sluzokože i koji ukoliko se javi na sluzokoži usne duplje ili grla može izazvati otežano disanje).


Eksterijer i enterijer splava na Savi - Salt & Water\nEksterijer i enterijer splava na Savi\nLokacija splava, nalazi se na reci između 2 kanala. Klijent je želeo da objekat bude zatvorenog tipa, za odmor i opuštanje vlasnika sa prijateljima i poslovnim saradnicima. Na krovnoj terasi predviđen je đakuzi z 10 osoba, sto za masažu i deo za sunčanje i odmor. Na donjem nivou, predviđem je ulazak u reku za goste koji žele da se kupaju, kao i pristan za čamac.\nZahvaljujući velikim staklenim površinama na donjem nivou, granica izmežu unutrašnjosti i spoljašnjosti se potpuno briše. Ceo enterijer je uređen moderno, tako da se nadopunjuje na prirodu oko splava, a ne odvlači paznju sa nje.\nVeliki dnevni boravak sa kaminom, nastavlja se na trpezariju i šank koji odvaja centralni prostor od kuhinje opremljene za profesionalnog kuvara. Pored kupatila, mesta za presvlačenje gostiju i ostave, na prizemlju se nalazi i kancelarija koja po potrebi može da se odvoji od ostalog prostora. Na gornjem nivou, nalazi se spavaća soba sa kupatilom, te prostor za tuš i pomoćne prostorije. U letnjem periodu, hlad pored centralne klime pružaju i šalukatre.\nHemijska čistiona BellaDizajn predavaonice


Gvido Vestervele: Srbija ima jasnu evropsku perspektivu, nezavisnost Kosova je realnost | Hronika\nPočetna strana > Hronika > Gvido Vestervele: Srbija ima jasnu evropsku perspektivu, nezavisnost Kosova je realnost\nGvido Vestervele: Srbija ima jasnu evropsku perspektivu, nezavisnost Kosova je realnost\nŠef nemačke diplomatije Gvido Vestervele preneo je danas u Beogradu predstavnicima srpskih parlamentarnih stranaka da Srbija ima jasnu evropsku perspektivu i da dalji proces proširivanja EU nije ugrožen zbog ekonomske krize.\nPrethodno, Vestervele je poručio da se EU zalaže za direktne razgovore Beograda i Prištine i da oni treba da se vode u Briselu, a ne u Njujorku.\nRadnom ručku sa Vesterveleom prisustvovali su funkcioneri DS-a, SPS-a, G17 plus, SNS-a i LDP-a, a, kako su rekli Tanjugu, nemačkom ministru su preneli poruku da je Srbija čvrsto opredeljena za članstvo u EU, ali i za dalju zaštitu nacionalnih i državnih interesa.\nLider socijalista Ivica Dačić rekao je da je razgovor protekao "u korektnom tonu" i da očigledno postoji opredeljenost svih stranaka u Srbiji da nastave sa zaštitom nacionalnih i državnih interesa, ali i evropskih integracija, kao i da se iznađe rešenje da izlaz "iz ove situacije" bude pravičan za sve.\n"Nije se razgovaralo o modalitetima odnosa prema rezoluciji Srbije o Kosovu i Metohiji, to je tema za razgovor sa najvišim funkcionerima Srbije", kratko je rekao Dačić.\nPotpredsednica G17 plus Suzana Grubješić rekla je da je gost iz Nemačke na sastanku ponovio da postoji jasna evropska perspektiva Srbije i čitavog regiona i da se od toga, bez obzira na ekonomsku krizu i krizu proširenja u EU, nijednog sekunda nije odustalo.\n"Mi smo izrazili spremnost da evropske integracije budu prioritet politike Srbije, a što se tiče rezolucije Srbije o Kosovu i Metohiji iznela sam stav stranke da treba učiniti sve da taj tekst bude usaglašen sa EU, kako bi dobio što širu podršku", rekla je Grubješić.\nRazgovor je bio krajnje otvoren i prijateljski, rekla je ona, i nije bilo disonantnih tonova, a "evropska perspektiva postala nešto što je najmanji zajednički imenitelj stranaka u Srbiji".\nPredsednik SNS-a Tomislav Nikolić je naveo da je ovo bila prilika da u ime poltičkih stranaka koje su zastupali iznesu stavove u vezi aktuelne situacije u Srbiji te da je u ime SNS šire govorio o temi koja je najvažnija, a to je Kosovo i Metohija.\nNikolić je kazao da nije optimista u vezi ishoda rezolucije Srbije o Kosovu i Metohiji u Generalnoj skupštini UN, te da smatra da je nemački ministar "ono što je naumio da kaže ostavio za predstavnike vlasti".\n"Otvoreno sam govorio o pozicijama SNS - one ostaju nepromenjene - naš cilj je Evropska unija, ali naš cilj je i da ne pokvarimo ptijateljstva sa drugim državama u svetu", rekao je Nikolić.\nPrema njegovim rečima, među strankama u tom kontekstu nije bilo previše disonantnih tonova.\n"U vezi Kosova i Metohije mislim da Nemačka ima uvid u to da relevante političke stranke govore o ozbiljnosti situacije, o tome da fizička sila ne može da promeni odnose u Evropi, ali i da Srbija ne može da prizna nezavisnot Kosova i Metohije" rekao je on.\nLider LDP Čedomir Jovanović je rekao da su razlike koje postoje među strankama i ovde bile uočljive ali da je zapravo važno da su te razlike sve manje.\n"Mislim da se u definisanju potreba Srbije apsolutno svi slažemo i da više nema razlike među partijama koje su učestvovale na sastanku kada se govori o značaju evropskih integracija, potrebi popravljanja odnosa sa EU i Amerikom", rekao je Jovanović.\n"Mi smo (LDP) tu bili jasni, smatramo da se mora promeniti Srbija, da se tako nešto ne može tražiti od Evrope ili Amerike, dok su druge stranke još jedanput apelovale na razmevanje, nudeći novu argumentaciju za staru politiku, što mislim da je pogrešan put", rekao je Jovanović.\nSastanku je prisustvovao i potpredsednik Demokratske stranke Dragan Šutanovac.\nVestervele sutra na Kosovu\nVestervele će sutra na Kosovu razgovarati sa predstavnicima vlasti u Prištini, a posetiće manastir Gračanicu i nemačke vojnike u sastavu Kfora, saopštila je nemačka ambasada u Prištini. Kako je saopšteno iz nemačkog diplomatskog predstavništva u Prištini, Vestervele će u petak razgovarati sa predstavnicima kosovskih institucija, a obratiće se i poslanicima u kosovskom parlamentu.\n"Razgovore o Kosovu voditi u Briselu, a ne u Njujorku"\nGovoreći ranije danas pred studentima u Rektoratu Univerziteta u Beogradu, Gvido Vestervele poručio je da se EU zalaže za direktne razgovore Beograda i Prištine, i da oni treba da se vode u Briselu a ne u Njujorku.\n"Neophodan je dijalog o praktičnim pitanjima i boljim uslovima života. U EU smatraju da je šansa za to konferencijski sto u Briselu, a ne u Njujorku", rekao je Vestervele.\nOn je rekao da pomirenje može uspeti samo ako se Beograd suoči sa realnošću i da je nezavisnost Kosova realnost, a stručno Mišljenje međunarodnog suda pravde nedvosmisleno.\nPrema njegovim rečima, sa procesom pomirenja se ne može preuraniti jer je to ulaznica u EU.\nVestervele je rekao je da će doći dan kada će predstavnici Beograda i Prištine\nsedeti sa predstavnicima Brisela za istim stolom i razgovarati o pitanjima koji se odnose na EU.\n"Nekom se čini da je to utopija, ali proces evropskih integracija pokazuje da se to može ostvariti", rekao je Vestervele.\nVestervele je učestvovao u panel-diskusiji u Rektoratu Univerziteta u Beogradu na temu "Privreda Srbije na putu ka EU: Šanse, izazovi, prepreke".\nŠef nemačke diplomatije započeo je današnju posetu Beogradu susretom sa premijerom Mirkom Cvetkovićem u Vladi Srbije.\nDo kraja dana sastaće se i s predsednikom Srbije Borisom Tadićem i srpskim kolegom Vukom Jeremićem.\nOvo je prva poseta Vestervelea Beogradu otkad je u oktobru prošle godine izabran za šefa diplomatije, ali ujedno i prva poseta jednog nemačkog ministra spoljnih poslova od februara 2006. kada je u Beogradu boravio Frank Valter Štajnmajer.\nVesterveleova poseta dolazi svega dve nedelje pre rasprave o nacrtu srpske rezolucije u Generalnoj skupštini UN i u trenutku kada u Beogradu ističu da je Srbija spremna za razgovore o rezuluciji, ali ne i za drastične promene teksta.\nMediji u Srbiji spekulisali su da šef nemačke diplomatije u Beograd donosi "poslednju ponudu" u ime EU u pogledu srpske rezolucije, odnosno, kako se nezvanično najavljuje, ponudu država kvinte (SAD, Velika Britanija, Nemačka, Francuska, Italija) u vidu ubrzane evrointegracije za "mekšu" rezoluciju o Kosovu, iz Berlina je poručeno da će Vesterevele zastupati stav vlade da je za Nemačku pitanje statusa Kosova rešeno i da nema potrebe za novim pregovorima.\n"To je potvrdilo i mišljenje Međunarodnog suda pravde u Hagu. Sada se radi o tome da se korak po korak u formi praktičnog napretka odnosi između Srbije i Kosova normalizuju i poboljšaju", rekao je predstavnik nemačkog Ministarstva spoljnih poslova uoči Vestereveleovog dolaska u Beograd.\nPoseta Beogradu deo je mini-balkanske turneje, u okviru koje je nemački minstar već posetio Zagreb, a boraviće i u Sarajevu i Prištini.\nPolenc: Srbija u EU pošto reši kosovsko pitanje\nPredsednik Spoljnopolitickcog odbora nemačkog Bundestaga Rupreht Polenc je rekao da pristupanje Srbije Evropskoj uniji neće biti moguće bez rešenja kosovskog pitanja.\n''Postoje dve važne poruke srpskoj strani: prva je da na kraju pristupanje Srbije Uniji bez rešenja kosovskog pitanja neće biti moguće i da drugog Kipra neće biti...'', rekao je Polenc nemačkom dnevniku ''Tagešpigel'', komentarišući posetu nemačkog šefa diplomatije Gvida Vestervela Beogradu. Druga poruka je, prema oceni Polenca, da će se s početkom pregovora o članstvu ojačati očekivanja EU od Srbije da saradnja Brisela sa Kosovom bude olakšana.\nNavodeći da ''svako zna'' da je za Srbiju priznanje Kosova težak zadatak, on je rekao:\n''Kada obe zemlje budu članovi EU, onda čitav niz pitanja, koja sada, gledano kroz 'nacionalne naočari' izgledaju mnogo veća, tada neće imati tu dimenziju''\n:\tAleksandar Vučić: U demonstracijama u Beogradu bilo upliva ne samo kriminalnog, već i inostranog faktora, pokušali su da protest pravdaju pričom o koronavirusu\n:\tSrpska opozicija: Osuđujemo brutalnu primenu sile nad demonstrantima od strane policije i parapolicijskih i kriminalnih grupa, tražimo smene odgovornih u vrhu policije\n:\tDirektor FBI Kristofer Vrej: Dela špijunaže i krađe kineske vlade predstavljaju najveću dugoročnu pretnju budućnosti SAD


Avon obilježio Dan žena donacijom Fonaciji lokalne demokratije i sigurnoj kući u Sarajevu koja pomažu ženama žrtvama nasilja | Fashion.Beauty.Love\nAvon obilježio Dan žena donacijom Fonaciji lokalne demokratije i sigurnoj kući u Sarajevu koja pomažu ženama žrtvama nasilja\nKampanju Čitaj između redova Avon je pokrenuo povodom obilježavanja svjetskog Dana borbe protiv nasilja u porodici i 16 dana aktivizma u novembru 2017. kada su donirali Udruženju Fondacija lokalne demokratije i Sigurnoj mreži 25.000 KM za rad sigurnih kuća. Sad su zaokružili ovaj projekt i donacijom Avon proizvoda u vrijednosti od 4.000 KM štićenicima sigurne kuće u Sarajevu koja svojim radom i pružanjem savjetovanja i skloništa ženama direktno pomaže u rješavanju problema, ali i borbi protiv nasilja općenito.\n- Avon već dugi niz godina pokazuje osvještenost o neravnopravnom položaju žena u Bosni i Hercegovini. Naše udruženje važna je karika za direktnu pomoć ženama i njihovim porodicama kroz savjetovališta i skloništa i zahvalni smo Avonu što podržava naš rad, u ime Udruženja zahvalila se direktorica Fondacije lokalne demokratije, Jasmina Mujezinović.\n- Avon je kompanija za žene. svoju ćemo borbu i podršku nastaviti, uz pomoć svih vas koji naručujete naše proizvode sa znakom beskonačnosti, i hvala vam na tome. Sretan vam Dan žena, rekla je Šejla Korjenić, PR specijalist kompanije Avon u Bosni i Hercegovini.\nU Avonovoj brošuri nalaze se proizvodi sa znakom beskonačnosti i ukupni neto iznos od prodaje ide u ovakve kampanje i vraćanje lokalnoj zajednici. Fondacija lokalne demokratije radi sa sigurnim kućama na području cijele Bosne i Hercegovine. Za sve one koji žele da se jave za pomoć uvijek su na raspolaganju i SOS telefoni FBiH 1265 i RS 1264.\nNa uručenju donacije Avon je u saradnji sa timom Klabike organizovao i predstavljanje posebnog make-up kutka koji je namjenjen štićenicama sigurne kuće u Sarajevu, a dio je posebnog Klabika III Solomon projekta revitalizacije životnog prostora sigurne kuće, koji će nastaviti i dalje.


Da li je crowdfunding rešenje za mala i srednja preduzeća?\nCrowdfunding je u većini svojih oblika pogodan za razvoj preduzetničkih inicijativa i malih i srednjih preduzeća (MSP), koja su motor razvoja svake ekonomije. Kako to izgleda u Srbiji? Pristup finansiranju jedna je od prepreka daljem razvoju preduzetnika i malih i srednjih preduzeća u Srbiji, a čak dve trećine kompanija koje pripadaju ovom segmentu ima potrebu za dodatnim kapitalom. \nPristup finansiranju u Srbiji\nIzveštaj o konkurentnosti Svetskog ekonomskog foruma za 2019. godinu Srbiju pozicionira na 72. mesto od 141 analizirane zemlje (što je pad u odnosu na 2018. godinu). Finansijski sistem dobio je skor 57,4, što smešta Srbiju na 82. mesto liste. Finansiranje malih i srednjih preduzeća ocenjeno je sa 3.,9 od mogućih 7 bodova, pa je tako Srbija na 65. mestu u ovoj kategoriji. \nKako se preduzetnici finansiraju?\nEY preduzetnički barometar za 2019. godinu formiran na osnovu istraživanja sprovedenog na 115 uspešnih preduzetničkih kompanija u Srbiji, utvrdio je da čak 77% preduzetnika finansira poslovanje svojih kompanija isključivo iz sopstvenih finansijskih sredstava, dok 21% koristi bankarske kredite. Druge izvore finansiranja koristi samo 2% preduzetnika! \nDa li su domaće kompanije upoznate sa crowdfunding-om?\nAnketa 1.000 preduzeća, koju je sproveo USAID-ov Projekat saradnje za ekonomski razvoj, u delu koji se bavi pristupom finansijama navodi podatak da bi samo 2% preduzeća koristilo crowdlending kao izvor finansiranja, a 1% crowdfunding i investiranje putem kapitala. Skoro trećina ne bi koristila ništa od navedenog, a čak 60% nije upoznato sa crowdfunding-om i njegovim oblicima. \nDa li postoji potreba za kapitalom?\nU istraživanju izazova malih i srednjih preduzeća koje je objavio British Council čak 77% ispitanika reklo je da će im u naredne 2 do 3 godine biti neophodno dodatno finansiranje. Kako su uslovi za bankarske kredite oštri, veliki deo malih i srednjih preduzeća ne ispunjava neophodne uslove, pa mora da traži druge izvore finansija. \nŠta MSP misle o crowdfunding-u?\nUkratko, MSP ne misle mnogo o crowdfunding-u, zato što čak 60% nije upoznato sa crowdfunding-om i drugim alternativnim načinima finansiranja, a čak 29% navodi da ga ne bi koristilo. Crowdfunding bi koristio samo 1% malih i srednjih preduzeća i preduzetnika, pa je tako neophodna njegova popularizacija. \nDa li crowdfunding može da pomogne preduzetništvo?\nU situaciji gde sami preduzetnici i mala i srednja preduzeća u visokim procentima potvrđuju da im je neophodno dodatno finansiranje u narednom periodu, a gde veliki broj njih nema uslove za bankarske kredite, crowdfunding se nameće kao rešenje. Crowdfunding malim i srednjim preduzećima i preduzetnicima omogućava ne samo da prikupe sredstva za razvoj svojih poslovnih ideja, već i da testiraju proizvod ili uslugu koju nude.\nBroj kompanija koje su se razvile kroz crowdfunding je iz dana u dan sve veći. Ovaj način finansiranja poslovnih poduhvata više nije ekskluzivno rezervisan samo za početnike i kompanije u razvoju, pa tako sve popularniji tehnološki brend XIAOMI ima svoju crowdfunding platformu na kojoj objavljuje nove proizvode, na primer četkicu za zube ili električni brijač čiju proizvodnju i prodaju finansira kroz crowdfunding. Uz to, ova kompanija osluškuje želje i potrebe svoje ciljne grupe za određenim proizvodima. Čak je i tehnološki gigant Sony pokrenuo svoju platformu koju je nazvao First Flight, sa fokusom na japansko tržište. \nKako zainteresovani preduzetnici i MSP da se informišu o crowdfunding-u?\nCrowdfunding.rs sadrži vredne informacije o crowdfunding-u, kao i Bazu znanja u kojoj se nalaze video-serijali o crowdfunding-u i priče o uspešnim kampanjama. Takođe, u sekciji Blog je moguće pronaći veliki broj saveta kako planirati uspešnu kampanju, a u sekciji Novosti su najnovije vesti iz oblasti crowdfunding-a u Srbiji i svetu.\nOvog proleća nas očekuju i dve Crowdfunding akademije koje su odlična prilika za preduzetnike, mala i srednja preduzeća, socijalna preduzeća i pojedince koji žele da pokrenu ili razviju svoje poslovanje kroz crowdfunding. Ukoliko ste zainteresovani da učestvujete prijavite se na naš newsletter kako biste među prvima dobili informaciju o prijavama!


Zabrinutost Pakistana zbog letelica SAD\nPakistanski premijer Ašraf nazvao napade letelicama kontraproduktivnim i apelovao da se za uklanjanje terorista koriste drugačija sredstva\nAmerička bespilotna letelicaxAmerička bespilotna letelica\nPakistanski premijer, Radža Pervez Ašraf, je izrazio zabrinutost zbog američkih napada bespilotnim letelicama u njegovoj zemlji tokom današnjeg sastanka u Islamabadu sa američkim ambasadorom u Pakistanu Ričardom Olsonom.\nPremijerova kancelarija je izdala saopštenje u kojem se navodi da je na sastanku Ašraf nazvao te napade kontraproduktivnim i apelovao da se za uklanjanje terorista koriste drugačija sredstva. Ašrafova kancelarija je saopštila da je američki ambasador primio na znanje zabrinutost Pakistanske vlade i naroda i obećao da će preneti tu poruku Vašingtonu.\nU medjuvremenu, u napadima, kako se veruje, bespilotnih letelica danas su stradala trojica ekstremista u severozapadnom Pakistanu u blizini granice sa Avganistanom.\nPakistanski obaveštajni funkcioneri navode da je ta letelica ispalila dva projektila na kuću Mubaraka Šahija, u plemenskoj oblasti Severni Vaziristan, koja je uporište Al Kaide i ekstremista povezanih sa Talibanom.\nPakistan je u više navrata kritikovao napade američkim bespilotnim letelicama kao kršenje svog suvereniteta, ali američki funkcioneri ističu da su ti napadi ključni u nastojanjima da se poraze al Kaida i ekstremisti povezani sa Talibanom.


Porošenko nedostojan Ordena belog orla - 22.09.2015, Sputnik Srbija\nPorodice žrtava ukrajinsko-poljskih konflikata na bivšim istočnim teritorijama Poljske obratiće se predsedniku Andžeju Dudi sa zahtevom da se predsedniku... 22.09.2015, Sputnik Srbija\npolitika, vesti, svet, ukrajina, poljska, bronislav komorovski, petro porošenko\n22:10 22.09.2015 (Osveženo: 16:19 05.10.2015)\nNaime, ukrajinski predsednik Porošenko javno glorifikuje Ukrajinsku ustaničku armiju, koja je u prošlosti bila vojno krilo Organizacije ukrajinskih nacionalista i odgovorna za genocid izvršen nad Poljacima i poljskim građanima drugih nacionalnosti.\nMarek Poznanjski, poslanik poljskog Sejma, za Sputnjik kaže da sumnja da će predsednik Duda zaista i sprovesti u delo zahtev porodica žrtava ukrajinskih nacionalista, Banderaca. Poznanjski smatra da poljskom predsedniku fali političke hrabrosti, ali da će nesumnjivo, a u kontekstu konflikta u Ukrajini ova inicijativa biti vrlo ozbiljno razmotrena u Kancelariji predsednika.\nNa pitanje čime se može objasniti da većina poljskih medija nije izvestila o zahtevu porodica, Poznanjski kaže da su ipak sve regionalne stanice govorile o ovom slučaju.\nTakođe, Poznanjski govori da verovatno veliki mediji ne žele da učestvuju u mogućem kvarenju ukrajinsko-poljskih odnosa, posebno imajući u vidu konflikt na relaciji Ukrajina-Rusija.\n20 Septembar 2015, 17:39\nPoznanjski dodaje da smatra da guranje pod tepih tako bitnih pitanja, ne ide u korist ni Poljskoj ni Ukrajini.\nKatolički sveštenik i društveni aktivista Tadeuš Isakovič Zaleski je na svom blogu objavio izvod iz Službenog glasnika Republike Poljske od 18. februara 2015. godine. Dokument potvrđuje da je tadašnji predsednik Republike Poljske Bronislav Komorovski dodelio Petru Porošenku visoku državnu nagradu, Orden belog orla.\nIsakovič Zaleski smatra da je ovo zaista šokantna novost s obzirom da Porošenko već duže vreme istupa kao branilac Organizacije Ukrajinski nacionalista i Ukrajinske ustaničke armije — upravo onih organizacija koje su tokom perioda 1937-1945. godine učestvovali u genocidu nad Poljacima i poljskim građanima drugih nacionalnosti (Jevreja, Jermena i Čeha), kao i samih Ukrajinaca koji su branili svoje poljske i jevrejske prijatelje i komšije.\nInteresantno je, navodi se na blogu sveštenika, da većina medija u Poljskoj nije ni objavila da je Porošenku uručena visoka poljska nagrada.\nTrebalo bi pomenuti i da je 9. aprila ove godine, tokom posete predsednika Bronislava Komorovskog ukrajinskom parlamentu u Kijevu, ovaj parlament usvojio specijalni zakon, po čijim se odredbama ne samo omogućava da se oda počast zločincima iz redova nacionalističkih formacija poput Ukrajinske ustaničke armije, već se i daje mogućnost da bude kažnjen svako ko se bude protivio takvim predlozima. Ovo se tiče i stranaca, pa i građana Poljske.\nOvaj zakon, bez obzira na mnogobrojne proteste, parafirao je predsednik Petar Porošenko i on važi na teritoriji čitave Ukrajine. Ovo znači da ako se poljski državljanin nađe na teritoriji Ukrajine i počne da govori istinu o genocidu koji je počinila Ukrajinska ustanička armija, može da dospe u zatvor.\nU ovom kontekstu, Orden belog orla dodeljen Porošenku je uvreda za porodice svih ubijenih tokom Banderovskog genocida- zaključuje sveštenik na svom blogu.


Vučić i premijer Bugarske razgovarali o saradnji - Politika - Dnevni list Danas\nPočetna » Politika » Vučić i premijer Bugarske razgovarali o saradnji\n0Piše: Beta 18. maja 2020. 19.59\nU telefonskom razgovoru uoči sutrašnjeg video sastanka Visokog saveta za saradnju Srbije, Rumunije, Bugarske i Grčke, posvećenog otklanjanju ekonomskih posledica epidemije, Vučić i Borisov su insistirali da je u tom slučaju neophodno obezbediti primenu odgovarajućih antiepidemioloških mera, kako bi bila osigurana zaštita zdravlja građana, saopštio je kabinet srpskog predsednika.\nNavodi se da su Vučić i Borisov izrazili zadovoljstvo „što se Srbija i Bugarska uspešno bore sa korona virusom“, ocenili „da se epidemija drži pod kontrolom“, i izrazili nadu da će uskoro biti potpuno savladana.\nDva lidera su dogovorila skori bilateralni susret, izražavajući radost što će obići radove na izgradnji auto-puta od granice Srbije i Bugarske do Sofije, čijim će završetkom Srbija postati potpuno povezana s Azijom, navodi se u saopštenju.\nDodaje se da su Vučić i Borisov „naglasili važnost“ izgradnje gasovoda Balkanski tok i gasnog Interkonektora za energetsko povezivanje Srbije i Bugarske.\nIzrazili su i nadu da će okolnosti uskoro dozvoliti nastavak „dobre prakse“ tromesečnih sastanaka lidera Visokog saveta za saradnju Srbije, Rumunije, Bugarske i Grčke, na kojima se razgovora o zajedničkim infrastrukturnim i energetskim projektima i drugim vidovima saradnje, stoji u saopštenju.\nAleksandar Vučić, bojko borisov


Špadijer: “Dejton je bio najbolje moguće rešenje” :: Balkan Insight\n24 May 12 Špadijer: “Dejton je bio najbolje moguće rešenje”\nMoguće proširenje državnih nadležnosti Bosne i Hercegovine moglo bi da podrije sva tri naroda, kaže jedan od tvoraca Dejtonskog sporazuma, koji je uspostavio savremenu BiH.\nLideri potpisuju Dejtonski sporazum I Foto: Wikicommons\nBalša Špadijer, bivši predsednik Ustavnog suda Republike Srbije i savetnik srpske delegacije koja je pregovarala prilikom zaključivanja Dejtonskog mirovnog sporazuma, danas penzionisani univerzitetski profesor, 17 godina nakon potpisivanja kaže da je Sporazum u ono vreme bio najbolje moguće rešenje, ali da nijedna strana nije bila zadovoljna postignutim dogovorom.\n“Prvobitna ideja Srbije bila je da buduća BiH ima dva entiteta – srpski, sa oko 51 odsto teritorije, i bosanski, sa oko 49 odsto. Međutim, Bošnjaci su se, uz podršku Sjedinjenih Država, suprotstavili planu i proglasili ga neprihvatljivim. Oni su verovali da bi on doveo do podele Bosne”, kaže Špadijer.\nNeposrednu potrebu za mirovnim pregovorima u jeku užasa ratova na Balkanu prepoznala je Kontakt grupa, koja je događaje na Balkanu pratila još od ranih devedesetih. Grupa se sastojala od “uticajnih” zemalja kao što su Sjedinjene Države, Francuska, Nemačka, Velika Britanija i Rusija.\nKljučna načela Dejtonskog sporazuma:\nDejtonski mirovni sporazum ima 11 aneksa, koji pokrivaju vojne, političke i civilne aspekte mirovnog dogovora, kao i regionalnu stabilizaciju.\nSporazum je definisao BiH kao suverenu državu koja se sastoji od dvaju uglavnom autonomnih entiteta – federacije Bošnjaka i Hrvata, po imenu Federacija Bosne i Hercegovine, i nešto manjeg entiteta bosanskih Srba, po imenu Republika Srpska.\nOn je obavezao BiH, Hrvatsku i tadašnju Jugoslaviju da u potpunosti poštuju suverenu jednakost jedni drugih i da sporove razreše mirnim putem. Potpisivanjem Sporazuma, strane su na sebe preuzele obavezu da poštuju ljudska prava i prava izbeglica i raseljenih lica. Složili su se, zatim, da u potpunosti sarađuju sa svim relevantnim entitetima i organizacijama u sprovođenju mirovnog sporazuma i istragama i procesuiranju ratnih zločina i drugih kršenja međunarodnog humanitarnog prava.\nDan posle zvaničnog potpisivanja Dejtonskog mirovnog sporazuma u Parizu, Savet bezbednosti Ujedinjenih nacija usvojio je Rezoluciju 1031, koja je NATO snagama dala mandat primene vojnog aspekta Sporazuma. Multinacionalne snage od 60.000 pripadnika pod vođstvom NATO-a, po imenu IFOR (Implementacijske snage), stacionirale su se 20. decembra 1995. godine u BiH. IFOR, koji je dobio jednogodišnji mandat, zamenjen je u decembru 1996. godine SFOR-om (Stabilizacijske snage). Ispočetka brojeći oko 32.000 vojnika, SFOR je s vremenom smanjen na oko 7.000 ljudi. U decemberu 2004. godine, misija za primenu vojnog aspekta ustupljena je snagama Evropske unije, EUFOR-u.\nSprovođenje civilnog aspekta Dejtonskog sporazuma povereno je Kancelariji visokog predstavnika (OHR). Delujući pod mandatom Saveta bezbednosti Ujedinjenih nacija, visoki predstavnik služi kao vrhunski izaslanik međunarodne zajednice u BiH i ima konačnu nadležnost, uključujući ovlašćenje da otpušta zvaničnike i nameće zakone. Njegova zaduženja uključuju pospešivanje i koordinaciju aktivnosti organizacija i agencija koje se bave civilnim aspektima mirovnog sporazuma.\nŠpadijer se priseća da je cilj Kontakt grupe bio da se izbegne vojna intervencija NATO-a i napominje da nisu samo zapadne zemlje želele da se rat okonča, nego i balkanske, pogotovo Srbija, koja se suočavala s ogromnim ekonomskim poteškoćama izazvanim međunarodnim sankcijama.\n“Srbija je s ovim sporazumom želela da se povuče iz rata. Nije bilo novca, sankcije su još bile na snazi, privreda je propadala, tako da je Milošević želeo u potpunosti da zaustavi događaje u Bosni”, objašnjava on.\n“Ali Milošević nije mogao da kontroliše situaciju na Palama, nezvaničnom glavnom gradu bosanskih Srba tokom rata. Sjedinjene Države znale su za to i stoga tražile da Radovan Karadžić [samoproglašeni predsednik Republike Srpske] bude izostavljen iz pregovora”, dodaje Špadijer.\nUčesnici Dejtonske konferencije, koja je trajala dvadeset dana, bili su predsednik Srbije Slobodan Milošević, koji je predstavljao i bosanske Srbe, predsednik Hrvatske Franjo Tuđman, predsednik BiH Alija Izetbegović i ministar spoljnih poslova BiH Muhamed Šaćirbegović.\nS međunarodne strane, mirovnu konferenciju je vodio državni sekretar Sjedinjenih Država Voren Kristofer, pregovarač Ričard Holbruk i dva kopredsedavajuća – specijalni predstavnik EU Karl Bilt i zamenik ministra spoljnih poslova Rusije Igor Ivanov.\n“Kada smo stigli u Dejton, videli smo da je to igra koju vode Sjedinjene Države i da će njihova reč biti poslednja. I zato je Srbija morala da smanji svoje zahteve, da bi sačuvala srpski entitet”, kaže Špadijer.\n“Imali smo jedan zahtev od kojeg nismo želeli da odustanemo, a to je da svaka strana ima pravo veta na odluke buduće države. Ja sam se žestoko zalagao za to da se sve odluke donose zajednički”, pojašnjava on.\nBosna i Hercegovina pre potpisivanja Dejtonskog sporazuma I Foto: Wikicommons Nakon što je Sporazum postignut, lideri bosanskih Srba tvrdili su da je nametnut i da nije fer prema Srbima, što je kasnije produbilo već postojeće podele između zvaničnika u Banjaluci i Beogradu.\nRatko Mladić, bivši general Vojske Republike Srpske (VRS), danas optužen za genocid pred Haškim tribunalom, tada je gotovo zaplakao.\nMeđutim, profesor Špadijer smatra da su Srbi dobili dovoljno i da su zahtevi bosanskih Srba u ono vreme bili nerealni.\n“Ne smemo da zaboravimo činjenicu da je Armija BiH bila nadomak današnjeg glavnog grada Republike Srpske, Banjaluke, neposredno pre nego što su počeli pregovori u Dejtonu i, da se pregovori nisu održali, taj grad bi pao u bošnjačke ruke”, objašnjava on.\nBosna i Hercegovina posle Dejtonskog sporazuma I Foto: Wikicommons\nIako je Milošević verovao da će posle potpisivanja Sporazuma sankcije biti ukinute, one su bile samo delimično podignute.\nŠpadijer veruje je da je Miloševićeva pozicija u međunarodnoj zajednici bila povoljna 1995. godine, i da je mogao da spreči odvajanje Kosova da je povlačio pametne poteze.\n“Upozorio sam ga da nacionalistička i isključiva politika prema Albancima neće biti moguća dugoročno i da ona mora da se menja, ali on je bio uporan u svojoj politici izostavljanja Albanaca iz čitave priče. A zbog toga je dobio široku podršku kosovskih Srba.”\n“A onda je sve izmaklo kontroli i Srbija se ponovo našla u konfliktu”, kaže Špadijer.\nDejtonski sporazum se često kritikuje zbog stvaranja slabih centralnih institucija i oslanjanja na međunarodnu upravu. Kritičari Sporazuma opisuju BiH kao još uvijek nefunkcionalnu državu, i neodrživu na duže staze.\nMeđutim, za Špadijera, u vreme kada je postignut, Dejtonski sporazum je bio uspešan.\n“Ostvario je neposredni cilj zaustavljanja krvoprolića u Bosni i ponovnog uspostavljanja mira”, zaključuje on.


Mirosavljević: Koronavirus je spustio cenu igračima, oni nisu izgubili vrednost - SPORTSKI ŽURNAL\nSportski direktor Čukaričkog svestan posledica pandemije koronavirusa\nNema sumnje da će koronavirus ostaviti veliki trag i na poslovanje srpskih klubova. Za sada, bar što se tiče ugovornih obaveza Brđani ne brinu, međutim, i Čukarički će imati problem za transferima, pre svega zbog nedostatka novca širom evropskog fudbalskog sveta.\n- Sigurno da će se pandemijom negativno odraziti i na srpske klubove, jer prodajemo igrače na tržište Starog kontinenta. Koronavirus je spustila cenu igračima, oni nisu izgubili vrednost, već je finansijska moć klubova sada značajno pala. Evropski klubovi neće više plaćati skupo igrače. Više će možda biti pogođeni Zvezda i Partizan, mada smo i mi u poslednjih nekoliko godina dosta dobro prodavali. Ne verujem da će generalno biti velikih transfera predstojećeg leta, biće znatno jeftinijih igrača u ponudi – smatra Nenad Mirosavljević, sportski direktor Čukaričkog.\nDo juna su Brđani mirni, nema naznaka da će gazda Dragan Obradović bilo šta da menja u budućnosti, ali sve zavisi i koliko će pandemija trajati.\n- Jedini smo klub koji ugovorne rate igračima isplaćuje šest meseci unapred. Budžet za ovu godinu je isplaniran, videćemo kasnije šta će biti, teško je i nezahvalno predviđati bilo šta.\nŽeljko Pavlović · 01 april, 2020 15:58


Dan online - Regioni: Usvojeni svi predlozi i odluke - 2019-07-12\nRegioni ZAVRŠENA SJEDNICA SO BIJELO POLJE SA 41 TAČKOM DNEVNOG REDA Usvojeni svi predlozi i odluke\nBIJELO POLjE – Nakon višečasovne diskusije i dva dana trajanja završena je sjednica SO Bijelo Polje, koja je na dnevnom redu imala 41 tačku. Data je saglasnost na zaključivanje Ugovora o poslovno-tehničkoj saradnji sa Ministarstvom odbrane, korišćenju sredstava tekuće budžetske rezerve, učešću Opštine u troškovima realizacije projekta Dnevni boravak za stare, podržana je i organizacija Međuopštinskih sportskih igara za 2021. godinu. Usvojen je i predlog Lokalnog akcionog plana za unapređenje kvaliteta života LGBT osoba, te izvještaji o realizaciji programa mjera za podsticaj razvoja poljoprivrede i ruralnog i održivog razvoja za prošlu godinu sa programima mjera za ovu godinu, predlozi odluka o raspodjeli sredstava za podršku ženskom preduzetništvu, i raspodjeli sredstava za finansiranje projekata u oblasti borbe protiv korupcije na lokalnom nivou.\nDr Elvir Zvrko i Slobodan Vojinović izabrani su za članove Savjeta za razvoj i zaštitu lokalne samouprave. Usvojena je i Strategija sporta, gdje je, kako je saopštio Damjan Knežević, jedan od osnovnih ciljeva omasovljavanje i promocija sporta.\nOdbornici su usvojili predlog programa privremenih objekata, preuzimanje obaveza plaćanja troškova za održavanje pumpnih postrojenja, izmjene i dopune programa podizanja spomen-obilježja na teritoriji opštine.


U PRIVREDNOJ KOMORI SRBIJE PREDLOŽENO BRŽE DONOŠENJE ZAKONA O POSREDOVANJU U PROMETU NEPOKRETNOSTI\nBolja zakonska regulativa, promene u organizaciji inspekcijskih službi i bolja informisanost nadležnih i zainteresovanih su tri pravca borbe protiv sive ekonomije, zaključila međuresorna Radna grupa za sivu ekonomiju u PKS\nMeđuresorna Radna grupa za sivu ekonomiju, koja je krajem godine osnovana u okviru Udruženja za trgovinu Privredne komore Srbije, razmatrala je pojavne oblike sive ekonomije, na koje su ukazali privrednici.\nMeđuresorna Radna grupa za sivu ekonomiju pri Udruženju za trgovinu PKS je otvorenog tipa, formirana od privrednika, a proširena je i predstavnicima ministarstava, lokalne samouprave, Uprave carina, MUP-a Srbije, Gradskog sekretarijata za inspekcijske poslove, nevladinog sektora i drugih nadležnih i zainteresovanih subjekata. Formirana je sa namerom da se kontinuirano prate pojavni oblici sive ekonomije, pokreću incijative i predlažu konkretne mere za njeno suzbijanje.\nPredsednik Radne grupe Miloš Jelić, ukazao je da su tri osnovna pravca u radu Radne grupe: izmene postojeće zakonske regulative, promene u organizaciji inspekcijskih službi i edukacija i informisanost svih relevantnih, nadležnih i zainteresovanih činilaca.\nDamir Borić, predsednik Grupacije posrednika u prometu nepokretnosti, koja radi u okviru Udruženja ta trgovinu PKS, zatražio je od Radne grupe podršku za inicijativu koju je pokrenula ta Grupacija, da se ubrza procedura za donošenje Zakona o posredovanju u prometu nepokretnosti. Nepostojanje adekvatne zakonske regulative uzrok je neuređenosti tržišta nekretnina u Srbiji. I pre krize, smatraju članovi ove Grupacije, učešće sive ekonomije dosezalo je do 50 odsto ukupnog prometa, a preduzeća koja posluju legalno bila su posebno izložena nelojalnoj konkurenciji posrednika u prometu nepokretnosti koji rade nelegalno. Takođe, oko 70 odsto radne snage u ovoj oblasti je radilo neprijavljeno, a tokom krize ta se situacija samo pogoršala. Od početka krize, siva ekonomija u ovoj oblasti povećala je svoj udeo na tržištu na 80 odsto, rad legalnih posrednika je postao nemoguć, a kvalitet usluga je dodatno opao, ukazuje Borić. Da bi se napravio pomak u suzbijanju sive ekonomije u ovoj oblasti, predlozi članova Grupacije uvršteni su u plan rada Radne grupe, a dogovoreno je održavanje sastanka u Ministarstvu spoljne, unutrašnje trgovine i telekomunikacija, na kome će se zatražiti ubrzanje postupka donošenja Zakona o posredovanju u prometu nepokretnosti. U formi nacrta, taj zakon je prošao javnu raspravu u Privrednoj komori Srbije, ali već duže vreme stoji u matičnom ministarstvu.\nDušan Vasiljević, predstavnik USAID, nevladine organizacije koja se priključila Radnoj grupi za sivu ekonomiju, najavio je sveobuhvatnu studiju o sivoj ekonomiji i projekat celovite reforme inspekcijskih službi sa izradom novog krovnog zakona koji će se odnositi na sve inspekcijske organe.\nZamenik predsednika Grupacije posrednika u prometu nepokretnosti Nenad Đorđević, ukazao je i na problem nedostatka kontrole i nadzora oglasnog prostora, posebno internet oglašavanja, što je po Zakonu o oglašavanju ("Sl. glasnik RS", br. 79/2005) u nadležnosti tržišne inspekcije. Grupacija je ponudila softversku platformu, koja je jeftina i u praksi proverena, za praćenje i nadzor internet oglašavanja, a može se efikasno konvertovati za potrebe tržišne inspekcije.\nSekretar Udruženja za trgovinu PKS mr Gordana Hašimbegović sublimirala je predloge dobijene od strane članova Radne grupe, medju kojima je i predlog da se formira uprava za inspekcijske poslove u cilju ujedinjavanja svih inspekcijskih službi (sada postoje 34 inspekcije u 14 nadležnih ministarstava), kao i da se zainteresovanim ministarstvima ponudi edukacija inspektora.\nIzvor: Vebsajt Privredne komore Srbije, 18.2.2013


Ekonomija : Južne vesti\nUpravljanje i obavljanje komunalnih delatnosti za parking mesta, čistoću grada, gradske tržnice i gradsko zelenilo u Prokuplju biće povereno privatnom koncesionaru, uz godišnju naknadu od najmanje 500.000 dinara, na period od 15 godina. Radi se o komunalnim delatnostima koje trenutno obavlja JKP Hammeum, a za koje je Grad Prokuplje raspisao javni poziv i rok za prijavu je 60 dana.\nOd svih građana koji su prisustvovali javnoj raspravi o budžetu Vranja za 2022. godinu, svoje predloge izneli su samo predstavnici Udruženja “Srpski ratni veterani Vranja”, a najviše ih je interesovalo da li je lokalna samouprava u budžetu predvidela izdvajanje za popust borcima, vojnim invalidima i članovima porodica preminulih vojnih invalida na komunalne usluge, besplatnu vožnju u javnom prevozu, besplatno parkiranje i udžbenike za decu.\nNove zvezde padalice, prolazi u obliku srca, led lančanici i druge dekoracije novi su ukrasi koji će biti postavljeni u centru Prokuplja tokom predstojećih praznika, a nabavka male vrednosti za ovu novogodišnju rasvetu traje do 1. decembra. Za novogodišnje ukrašavanje grada ove godine je izdvojeno ispod million dinara, ali će se tačna cifra znati nakon otvaranja ponuda, odnosno kada se izabere ponuđač koji će imati najnižu cenu.\nStart-ap kompanije i timovi u prvoj fazi razvoja mogu da se prijave na konkurs koji će im omogućiti razvoj biznisa na globalnom nivou uz mentorstvo i novčanu podršku i do 1,6 miliona dinara, a u realizaciji programa učestvuje i Naučno-tehnološki park u Nišu. Zainteresovani mogu da se prijave do 28. decembra.\nPosle više decenija želja i neuspelih pokušaja, Niš će dobiti akva-park. Ugovor je potpisan sa konzorcijumom koji predvodi beogradska firma "Alex E&C", a platiće ga svi građani Niša parama iz budžeta. Na potpisivanju se čulo da radovi kreću čim pre, a najavljena su i nova radna mesta kada sve bude izgrađeno.\nPo početnoj ceni nešto većoj od 25 miliona dinara, kako je objavila je Agencija za licenciranje stečajnih upravnika, Grad Pirot postao je vlasnik vrednih umetničkih dela iz fonda nekadašnje fabrike Prvi maj, kao i ugostiteljskog objekta "Stadion" koji se nalazi ispod tribine Gradskog stadiona u Pirotu.\n14:34, 26. 11. 2021.\nOd 35 opština na jugu Srbije čak 34 u septembru nisu dostigle prosečnu republičku platu od 65.218 dinara, pokazuju podaci Zavoda za statistiku. Jedino je zarada u niškoj Opštini Medijana iznad proseka i iznosi 71.789 dinara, dok su najniža primanja na jugu u Bojniku - 44.677 dinara.\nJavna rasprava o budžetu Vranja 30. novembra, predlozi se šalju i mejlom\n08:14, 26. 11. 2021.\nSvoje mišljenje, predloge i sugestije o tome za šta bi trebalo odvojiti novac u budžetu Vranja za 2022. godinu, građani će moći da iznesu u utorak, 30. novembra u velikoj sali Skupštine grada. Početak javne rasprave o Nacrtu odluke o budžetu grada za sledeću godinu zakazan je od 12 sati.\nAnketa JV: Najviše glasova da se novac iz budžeta Niša usmeri na infrastrukturu\n09:20, 25. 11. 2021.\nU anketi Južnih vest i sa pitanjem "Za šta bi najviše novca trebalo odvojiti u budžetu za 2022. godinu?" skoro polovina onih koji su učestvovali smatra da je najpotrebnije da se ulaže u infrastrukturu. Blizu 18% njih bi novac odvojili za podršku lokalnim preduzetnicima, dok je najmanje onih koji smatraju da je najpotrebnije ulagati u kulturu, socijalna davanja i sport.\nZa prvorođeno dete iz republičkog budžeta će od 1. januara roditeljima uplaćivati 300.000 dinara, umesto dosadašnjih 100.000, rekao je predsednik Srbije Aleksandar Vučić. U narednom periodu će odlučiti, najavio je, i o značajnim povećanjima za drugo dete, ali i o merama koje će motivisati studente da ne beže od rađanja dece.


Dačić: Neću valjda da idem u druugu ligu - Kolporter : Kolporter\n> Dačić: Neću valjda da idem u druugu ligu\nMinistar spoljnih poslova Ivica Dačić izjavio je danas da će mu biti teško da se suzdrži da ne radi na povlačenju priznanja Kosova i istakao da je ukazao američkom izaslaniku Ričardu Grenelu da je Priština nastavila sa kampanjom priznanja nezavisnosti\n– Pretpostavljam da su takvo pismo poslali i drugim državama. To potvrđuje našu sumnju da oni ne samo da neće poštovati, već neće ni stati sa kampanjom priznanja. Pismo sam preko predsednika Aleksandra Vučića predao Grenelu i kažu da je zvao Hotija i da mu je svašta rekao, zašto ne poštuju sporazum – naveo je Dačić.\nOn je naglasio da Prištini nije problem bilo šta da potpiše, a da kasnije to ne sprovode, a potvrda tome je, kako ističe Dačić, Zajednica srpskih opština.\nUpitan zašto nije bio u Vašingtonu kao ministar spoljnih poslova, Dačić je rekao da on i Vučić imaju različite agende i da zbog toga nije bio u Vašingtonu.\nKomentarišući izjavu Miroslava Lajčaka da se u ponedeljak na tehničkim pregovorima Beograda i Prištine neće razgovarati o Zajednici srpskih opština (ZSO), Dačić je rekao da bi pitao Lajčaka “A kada će se baviti ZSO” i da to treba pitati EU.\n– Frapantno je što nema nikakve reakcije iz Brisela, a oni su garanti tog sporazuma koji je potpisan pre sedam godina, a potpisali su ga Hašim Tači, Ketrin Ešton i ja – rekao je Dačić.\nDačić kaže da Grenela upoznao kada je došao u Beograd sa delegacijom DFC.\n– Ja volim malo i da bocnem. Rekao sam Grenelu na skupu kojim je predsedavao Vučić da se nadam da se lepo proveo u Prištini, gde postoji bulevar Bajdena, spomenik Klintonu… Podsetio ga da je Priština jedino mesto na svetu gde se slavi rođendan Klintonu. Bila je jasna poruka, jer je u delegaciji Trampova administracija – rekao je Dačić.\nŽelim i dalje da igram u Ligi šampiona\nDačić je upitan da li očekuje da bude šef diplomatije i u novoj vladi, na šta je odgovorio da i dalje želi da igra u Ligi šampiona i da neće da ide u drugu ligu.\n– I dalje želim da igram u Ligi šampiona, neću valjda da idem u drugu ligu – naveo je on za TV Prva.\nPojašnjava da je to logično i da ne razume srpsku opoziciju koja jedino zna da “udara na decu, u braću onih koji su na vlasti”.\n– Sada se zovu udružena opozicija. Šta oni time govore, da će tako da ostanu za stalno – rekao je on.\nNa konstataciju novinara da će mnogi reći da Dačić ne može da razume opoziciju jer je za 30 godina dve, tri godine bio u opoziciji, on je rekao da je u periodu dok je bio opozicija shvatio da su socijalisti mnogo bolji od onih na vlasti i da je “glupo biti u opoziciji”.\nPobednička koalicija u Crnoj Gori pucala bi sebi u nogu ukoliko bi došlo do zaoštravanja odnosa sa Srbijom, kaže Dačić.\nOn je na TV Prva rekao da se Srbija nije mešala u izborni proces u Crnoj Gori, a da su to činili Edi Rama, Ramuš Haradinaj i muslimani.\n– Zašto DPS ne kaže Rami “nemoj da se mešaš nije ti Crna Gora velikoalbanaska prćija”. Gde su časni principi DPS-a? Ne smetaju im Haradinaj i Rama, a smeta im Vučić – rekao je Dačić.\nNaveo je da je DPS izgubio od svog naroda i naglasio da Srbiju ne zanima ko će biti na vlasti u Crnoj Gori, nego je zanima kakav će biti položaj Srba u toj državi.\n– Želimo dobre odnose sa Crnom Gorom. To je naš bratski narod i država. Da li ćemo da budemo u jednoj ili dve države, samo da ne bude u tri – rekao je Dačić.\nUpitan koja bi to treća država mogla da bude, Dačić kaže da to još može da se deli na šta god hoćete, ako se ide logikom sepratizma. Naveo je da se to odnosi ne samo na Srbiju, nego i na Crnu Goru ako se ide logikom seperatazima i ako se priznaje secesija jednog dela teritorije.\n– Nisu oni priznali Kosovo i odvojili ga od Srbije – kaže Dačić i navodi da su Pećka patrijaršija i Dečani, kad smo ušli u Prvi svetski rat, bili Crna Gora.\nRekao je da kandidata za crnogorskog premijera Zdravka Krivokapića ne poznaje, da još nije formirana vlasti u Crnoj Gori, a da će, kako sada stvari stoje, on biti premijer.\nIma osećaj, da sad u Crnoj Gori napadaju Srbiju, Aleksandra Vučića i njega naročito.\n– Sad neki do tih furnkcionera pobednika pokušavaju da se dokažu i pokažu da to nije sad Srbija, da ima i razlike u odnosu na Srbe”, navodi Dačić.\nSmatra da je to nepotrebno i da su to loše izjave, koje su možda deo političkog neiskustva.\n– To bi bilo pucanje u nogu pobedničke koalicije ukoliko bi došlo do zaoštravanja odnosa sa Srbijom – navodi Dačić.


Tradicionalna gastronomska i kulturna manifestacija, četvrti „Zimski dani kulture, kulinarstva i starih zanata”, biće održana 19. i 20. februara onlajn, a publika će moći da prati program putem sajta Kulturnog centra Rumenka, kao i Fejsbuk i Instagram stranice Kulturne stanice Rumenka.\nManifestacija „Zimski dani kulture, kulinarstva i starih zanata” slavi gastronomsku i kulturnu tradiciju ovog podneblja, koje slovi za „Vojvodinu u malom”, a bogat program ponudiće i ove godine sadržaj satkan od kulture sećanja.\nU okviru manifestacije, u petak 19. februara od 11 sati, svi zainteresovani moći će onlajn da isprate promociju publikacije „Katalog graditeljskog nasleđa Rumenke”. Publikacija predstavlja jedinstveni prikaz arheoloških nalazišta, starih karti mesta i lokaliteta, ali pre svega, graditeljskog nasleđa na prostoru današnje Rumenke.\nOvim projektom napravljen je značajan iskorak kada je reč o materijalnom nasleđu i kulturi sećanja jednog lokaliteta, ali je istovremeno, perom istoričara, arheologa i ostalih saradnika na projektu, ispričana priča o korenima, razvoju i nestajanju graditeljstva koje baštinimo, te je od posebne važnosti sačuvati ga i osvestiti koliko je značajno posedovati takvo bogatstvo prethodnika.\nSutradan, u subotu 20. februara od 11 sati, gastronomima i posetiocima sajta Kulturnog centra Rumenka biće dostupan i kulinarski materijal „Zimska vojvođanska trpeza kroz istoriju”, dok će od 17 sati na zvaničnoj Fejsbuk stranici Kulturne stanice Rumenka početi onlajn koncert tamburaškog orkestra „Derani”, predstavnika ravničarskog melosa koji tradicionalno prati uživanje u gastronomiji.\nOvakva sinergija, uveličana specifičnim duhom ravnice, koja slavi uživanje u muzici, dobroj hrani i vinu, nikoga neće ostaviti ravnodušnim.\nČetvrti „Zimski dani kulture, kulinarstva i starih zanata” biće realizovani u saradnji Kulturne stanice Rumenka sa Zavodom za zaštitu spomenika kulture Grada Novog Sada i Muzejom Grada Novog Sada.


Avganistanski zvaničnici potvrdili da su u dva napada stradale 34 osobe\nBezbednosne snage na mestu napada u predgrađu provincije Gazni nakon napada u nedelju 29. novembra\nNajmanje 34 osobe poginule su u dva odvojena samoubilačka bombaška napada u Avganistanu čija su meta bili vojna baza i šef provincijskog saveta, saopštili su zvaničnici, a prenosi agencija AP.\nKako se navodi, u napadu u istočnoj provinciji Gazni, ubijen je 31 vojnik, a 24 su ranjena kada je napadač vojnim oklopnim vozilom punim eksploziva ušao u vojnu bazu i aktivirao bombu, izjavio je zvaničnik u avganistanskom Savetu za nacionalnu bezbednost.\nPortparol Ministarstva unutrašnjih poslova Tarik Arian (Tariq Arian) potvrdio je da su se dogodili samoubilački bombaški napadi, ali nije izneo više detalja.\nDrugi napad, u kome su ubijene najmanje tri osobe, a 21 ranjena, uključujući decu, dogodio se u južnom Avganistanu, a meta bombaša samoubice bio je šef provincijskog saveta u Zubalu, rekao je portparol te provincije Gul Islam Sial.\nŠef provincijskog saveta Atajan Hakbajat (Attajan Haqbayat) preživeo je napad sa lakšim povredama, dok je jedan od njegovih telohranitelja ubijen, rekao je portparol provincijske policije Hikmatula Kočaj (Hikmatullah Kochai).\nBombaški napadi su se dogodili u trenutku u kome predstavnici avganistanske vlade i talibani prvi put u Kataru vode direktne razgovore u cilju okončanja decenijskog rata u zemlji.


Banjske usluge | Sokobanja hoteli\nNaravno, efekat nije osetan kroz par dana, već je potrebno najmanje 21 dan da prođe od dana početka uzimanja ovih termomineralnih voda poznate po svojoj radioaktivnosti koja se sadrži u njima, a nakon toga, kreće organizam da ispoljava prve efekte delotvornosti . U toku procesa samog lečenju najviše se primenjuju upravo respiratorna kao i fizikalna rehabilitacija i odgovarajuća medikamentoza, naravno svaki savet dobijen od lekara stručnjaka mora se izuzetno poštovati, a proces terapije se ne sme prekidati . Respiratorna rehabilitacija usled koje ljudi najviše i dolaze u Sokobanju obuhvata sledeće pomenuto i navedeno: inhalacije, drenažu bronha, vežbe disanja, kondicioniranje i korektivne vežbe, opet navodimo radi rezultata , morate se pridržavati gore navedenog.\nPotom tu je i dobro poznata, fizikalna rehabilitacija koja takođe obuhvata i sledeće : hidroterapiju u bazenu ili kadi, hidrokinezi terapiju, podvodnu masažu, parafin, laser, galvanizaciju, elektrostimulaciju, mehano-terapiju i drugo u zavisnosti od toga šta Vam tim stručnjaka prepiše kao delotvornu terapiju, odnosno kada vide šta bi to Vama odgovaralo, jer kao što je opšte poznato ne dobijuaju svi iste terapiju, jer je svaki organizam zaseban . Sama hidroterapija se odvija u idealnoj temperaturi koja e prelazi 30 stepeni Celzijusova, a minimalna u kojoj se ova terapija obavlja temperatura jeste 28 stepeni Celzijusova .\nNevešćemo neke od programa koje Banjska ponuda stavlja na raspolaganje svim njenim posetiocima . Tu imamo Welness program se preporučuje osobama koje pate od hroničnog stresa, kao i svima koji žele da poprave svoje zdravlje i raspoloženje, jedan program koji je idealan pre svega za samo opuštanje . Ovaj program obuhvata:\nkupanje u autentičnom turskom kupatilu “Amam”-u (u muškom ili ženskom bazenu, ili pak u originalnoj kadi u kojoj je svojevremeno uživao Knjaz Miloš)\nkupanje u bazenu sa termalnom vodom ili u đakuziju\nšetnja na svežem vazduhu „Stazom zdravlja“ , stim što ne morate sve iz programa proći ukoliko Vam nešto ne odgovara , naravno sve se odvija uz dogovor sa savetnikom koji vodi računa u ovoj sferi programa.\nNikako ne možemo zanemariti ni jedan od do sada najtraženijih projekata , a to je i Fitness program koji se preporučuje svima koji imaju problema sa viškom kilograma ili jednostavno žele da budu u dobroj formi, da im kondicija bude odlična . I poslednji program koji ćemo Vam predstaviti jeste i program, Soko-life koji je program namenjen za regulaciju same telesne težine kreiran u saradnji sa stručnjacima iz oblasti endokrinologije i dijetologije .\nUkoliko Vam se ova ponuda sviđa, ( naravno ovo je samo deo onoga što Vam Sokobanja nudi ), dođite i posetite Sokobanju, jer su ovo programi namenjeni onima koji nemaju preterano vremena za sebe, a ovde se svakako možete prepustiti sebi i samim tim redukovati svoju ishranu kao i samo zdravlje a potom se vratiti Vašim svakodnevnim aktivnostima kao i samim obavezama.


U POVERENJU: Najsmešniji video na YouTube-u\nNajsmešniji video na YouTube-u\nZaposleni u kompaniji Google napravili su algoritam zahvaljujući kojem su izračunali koji je video na YouTube kanalu najsmešniji.\nObraćajući pažnju na komentare koji su ljudi ostavljali ispod nekog videa, zaposleni u istraživačkom odeljenju Google-a izračunali su da je najsmešniji video snimak mačke koja govori "ne".\nIako je ovaj video pregledan "samo" milion puta, način na koji je komentarisan, pokazuje, zapravo dokazuje, da je najsmešniji video na YouTube kanalu.\n"Primetili smo da gledaoci objašnjavaju svoju reakciju na video na nekoliko načina - velikim slovima, ponavljanjem, dijakritičkim znacima i kombinacijom svih ovih 'činilaca'", objasnili su Google istraživači na svom blogu.\nOni su, pored ovih "faktora", u svoj algoritam uračunali i opis videa koji je korisnik postavio i da li se u videu čuje smeh osobe koja ga je napravila, a onda"izračunali" da je mačka kralj YouTube kanala.


ŠAROVIĆ U "ARSELOR MITALU": Ugroženo 10.000 radnih mjesta u željezari i entitetskim rudnicima - Opcija\nŠAROVIĆ U “ARSELOR MITALU”: Ugroženo 10.000 radnih mjesta u željezari i entitetskim rudnicima\n22-04-2019 Biznis, Pocetna, Privreda\nU rješavanje problema otežanog poslovanja “Arselor Mitala” iz Zenice, najvećeg proizvođača čelika u BiH, moraju da se uključe svi nivoi vlasti, a posebno Republika Srpska i Federacija BiH, jer je ugroženo 10.000 radnih mjesta u željezari, ali i u entitetskim rudnicima, zaključeno je na sastanku resornog ministra u Savjetu ministara u tehničkom mandatu i pedstavnika ove kompanije.\nSastanak ministra spoljne trgovine i ekonomskih odnosa u Savjetu ministara BiH u tehničkom mandatu Mirka Šarović sa generalnim direktorom preduzeća Biju Nairom iniciran je zbog sve težeg poslovanja, do koga je došlo nakon uvođenja zaštitnih mjera SAD i EU na uvoz čelika, ali i carina koje je uvelo samoproglašeno Kosovo, saopšteno je iz Ministarstva.\nŠarović je istakao da je Ministrastvo u okviru svojih nadležnosti preduzelo niz aktivnosti s ciljem ublažavanja posljedica primjene uredbe Evropske komisije o uvođenju konačnih zaštitnih mjera na uvoz čelika, dodavši da je EU uvela specifičnu kvotu samo za BiH.\nU saopštenju se dodaje da se to odnosi samo na takozvanu proizvodnu kategoriju 13, a, u međuvremenu, zaštitne mjere su uvele Turska, Alžir, Maroko i Egipat, koje su potencijalna tržišta.\nPrema informacijama “Arselor Mitala”, opstanak njihove kompanije je doveden u pitanje ograničenjem izvoza, pa se moraju smanjiti investicije i projekti, od kojih su neki započeti već “stavljeni na čekanje”.\n“Ministarstvo spoljne trgovine i ekonomskih odnosa /u Savjetu ministara u tehničkom mandatu/ će i dalje u kontaktu sa nadležnim evropskim institucijama tragati za povoljnijim rješenjima za osiguranje bolje pozicije izvoza čelika, prije svega s ciljem očuvanja radnih mjesta zaposlenih u ovoj industriji”, istuče se u saopštenju.


FAS dodelio 54 vozila domovima zdravlja | Ritam Grada - vesti Kragujevac\nFAS dodelio 54 vozila domovima zdravlja\nDomovi zdravlja u Srbiji od sada će za palijativno zbrinjavanje pacijenata imati na raspolaganju 54 vozila marke „fijat panda“, zahvaljujući kompaniji Fijat Automobili Srbija i njenim zvaničnim dilerom iz ovlašćene prodajno-servisne mreže, Auto kućom „KOLE“.\nSlavica Đukić Dejanović, ministarka zdravlja, Vensan Dežer, šef delegacije EU u Srbiji i Milan Pajević, direktor Kancelarije za evropske integracije svečano su direktorima 54 domova zdravlja uručili ključeve novih vozila ispred Palate Srbije.\n– Bez obzira u kojoj sferi poslujete, jako je važno da osluškujete šta je potrebno zajednici u kojoj radite i da odgovorite na te potrebe. U želji da pomognemo da zbrinjavanje pacijenata bude što brže, odlučili smo da domovima zdravlja obezbedimo ovaj model, koji će na najbolji način odgovoriti njihovim zahtevima – istaknuto je u kompaniji FAS.\nJedan od prioriteta FAS-a je i društvenoodgovorno poslovanje, a cilj je da se na dugoročnom nivou pruži podrška lokalnoj zajednici u različitim oblastima – sport, umetnost, zdravstvo, kultura.


Crnadak: Potrebno je formirati vlast - BIGportal.ba\n29 Juna, 2019 29 Juna, 2019 0250\nPotrebno je što prije formirati vlast u BiH, rekao je ministar inostranih poslova u Savjetu ministara BiH, Igor Crnadak ističući da taj proces, praćen političkim tenzijama, predugo traje.\nVlast u BiH još nije formirana. Odgovornost je prije svega na tri stranke koje su taj proces započele i već formirale rukovodstvo Parlamentarne skupštine BIH, ali je sada neophodno da se taj proces dovede do kraja, rekao je ministar inostranih poslova u Savjetu ministara BiH, Igor Crnadak.\n“PDP ne učestvuje u razgovorima, ni na koji način ne dovodi u pitanje niti stvara prepreke, pozivamo da se taj posao završi što prije”, rekao je Crnadak.\nŠto se tiče finansiranja BiH, ono nije ugroženo, tvrdi Crnadak:\n“Mi ćemo u utorak imati sjednicu Savjeta ministara BiH, to je na dnevnom redu, ja vjerujem da će to proći. Međutim, i ako se te tromjesečne odluke ne usvoje postoji mehanizam koji po Ustavu obezbjeđuje kontinuitet finansiranja na bazi budžeta iz pretrhodne godine. Ja ne vidim razlog zašto Predsjedništvo BiH ne bi uradilo svoj dio posla i budžet koji je Savjet ministara BiH utvrdio i poslao Predsjedništvu sada ne bi oni koncipirali kao svoj prijedlog i uputili ga u Parlament. Ko zna možda ga Parlamet i usvoji”.\nGovoreći o propuštenom roku za imenovanje delegacije BiH u Parlamentarnoj skupštini Savjeta Evrope, Crnadak je rekao da je to velika šteta i zbog ugleda u toj organizaciji ali i zbog budućih poteza na evropskom putu. Podvukao je da taj proces nema nikakve veze sa procesom formiranja Savjeta ministara.\n“Podsjećam još jednom, iste stranke koje danas prave oko toga problem, 2010. godine kada je Nikola Špirić bio predsjedavajući, kad vlasti nije bilo 16 mjeseci, najnormalnije su formirale delegaciju za Savjet Evrope i radile u toj organizaciji. Radi se o licemernom pristupu i zbog takvog ponašanja svi trpimo štetu”, kategoričan je Crnadak.\nŠto se tiče saradnje sa NATO i posebno provođenja MAP-a rješenje je pronaći način kako ispoštovati međunarodne obaveze i zaštiti interese Republike Srpske, poručio je Crnadak.


Ostale prijetnje novinarima, Dnevni avaz, Sarajevo, 28.06.2021. - SafeJournalists\nHome Ostale prijetnje novinarima, Dnevni avaz, Sarajevo, 28.06.2021.\nKako je Udruženje/Udruga BH Novinari reagovalo? UO BHN je izdao saopštenje za javnost kojom je osudio ovakve sudske odluke koje ne smiju ugrožavati ekonomski opstanak medija u BiH. UO BHN je naglasio da je pri donošenju sudskih odluka u vezi sa tužbama za klevetu ili (ne)izvršenjem sudskih presuda neophodno pronaći balans između ekonomske snage medija, javnog interesa i prava na obeštećenje. Navedena odluka Općinskog suda u Sarajevu protiv „Avaz roto-pressa“ primjer je postupanja pravosuđa mimo standarda i prakse EU, u kojoj odštetni zahtjevi u ovakvim slučajevima moraju biti razumni i ne smiju ni na koji način dovesti u pitanje ekonomski opstanak medija.\nUpravni odbor Udruženja/udruge BH novinari izražava duboku zabrinutost zbog odluke Općinskog suda u Sarajevu, tačnije Rješenja o izvršenju po kojem je firmi „Avaz-roto press“ sa računa zaplijenjeno više od 212.000 KM radi naplate dosuđenih sudskih penala i troškova izvršnog postupka, a nakon presude po tužbi za klevetu koja datira iz 2009. godine.\nPrevious articleOstale prijetnje novinarima, Evelin Trako, Dnevni avaz, Sarajevo, 14.06.2021.\nNext articleOstale prijetnje novinarima, Žurnal.info, Sarajevo, 13.07.2021.


"Narod Namibije ceni i zahvalan je": Srbija Namibiji donira 30.000 doza vakcina Sputnjik V - Naši u svetu\n“Narod Namibije ceni i zahvalan je”: Srbija Namibiji donira 30.000 doza vakcina Sputnjik V\nObjavljeno 21/08/21 u 16:30\nMinistar spoljnih poslova Srbije Nikola Selaković doputovao je danas u Namibiju, a povod za tu posetu je donacija Srbije toj afričkoj zemlji koja se sastoji od 30.000 doza vakcina Sputnjik V protiv virusa korona.\nUgovor o donaciji, u prestonici Namibije Vindhuku, potpisali su Selaković i namibijska ministarka inostranih poslova Netumbo Nandi – Ndaitva koja je tokom zajedničkog obraćanja izrazila ogromnu zahvalnost te zemlje za pomoć u borbi protiv epidemije virusa korona.\nNandi – Ndaitva je kazala da je solidarnost koju je pokazala Srbija jedini način da se pobedi virus korona i navela da nije mogla ni da zamisli da će samo sedam nedelja nakon razgovora 2. jula sa srpskim kolegom o saradnji u borbi protiv kovid-a 19, ministar Selaković doći u Namibiju kako bi potpisao ugovor o donaciji.\n„Nisam mogla ni da zamislim da ćete preći toliki put iz Beograda da potpišemo ugovor o donaciji Sputnjik V vakcina. Vaše prisustvo ovde pokazuje srpsku solidarnost sa Namibijom“, navela je.\nDodala je da će uz ovu donaciju Namibija biti korak bliže pobedi nad virusom korona što se može učiniti, kako je rekla, samo uz imunizaciju stanovništva.\n„Narod Namibije ceni i zahvalan je na ovoj donaciji“, poručila je Nandi – Ndaitva.\nPodsetila je na pomoć SFR Jugoslavije u borbi za nezavisnost Namibije i izrazila veliku zahvalnost i za to.\nŠef srpske diplomatije Nikola Selaković podsetio je da je Srbija čvrsto i pouzdano stajala uz Afriku kroz čitav period njene savremene istorije, kao i da je Srbija kao najveća naslednica SFR Jugoslavije nastavila da podržava i pomaže afričke narode tokom njihove pravedne borbe za nacionalno oslobođenje.\n„Kao i u ključnim trenucima antikolonijalne borbe, kada su Beograd i Jugoslavija diplomatski, moralno, materijalno i vojno podržavali oslobodilačke pokrete afričkih naroda, tako i sada moja zemlja nastoji da, u granicama svojih mogućnosti, pomogne bratskom narodu Namibije u ovim teškim i izazovnim vremenima“, naveo je ministar.\nPrema njegovim rečima, vrednosti i principi koje baštine i Srbija i Namibija su miroljubivo rešenje sporova, tolerancija, ravnopravnost, pravo na održivi razvoj, poštovanje međunarodnog prava, suvereniteta, teritorijalnog integriteta.\n„To su principi na kojima mora biti utemeljen svet budućnosti“, ukazao je Selaković i dodao da u tom smislu novi izazovi sa kojima se suočavamo u moderno vreme poput nove polarizacije sveta, ekspanzionističkih provokacija, porasta netolerancije, terorizma… predstavljaju zajedničku brigu i zahtevaju zajednički odgovor.\n„Srbija namerava da nastavi sa političkom saradnjom sa Namibijom, kao i sa drugim državama afričkog kontinenta na poznatim osnovama – poštujući nezavisnost, suverenitet, jedinstvo i teritorijalnu celovitost ne mešajući se u unutrašnja pitanja pojedinih zemalja i uvažavajući pozicije Afričke unije o međunarodnim pitanjima“, naglasio je šef srpske diplomatije.\nSelaković je istakao i da Srbija visoko ceni podršku koju u očuvanju svog jedinstva i integriteta dobija od Namibije.\nPotpisivanju ugovora prisustvovao je i ministar zdravlja Namibije koji je naglasio zahvalnost Srbiji za donaciju vakcinama koja će pomoći imunizaciju u toj zemlji koja, kako je ocenio, za sada ne ide baš najbolje jer im upravo vakcine nedostaju.\nU Namibiji je do sada vakcinisano sa obe doze oko pet odsto stanovništva, a od početka pandemije u toj zemlji je registrovano nešto manje od 123.000 zaraženih virusom korona i 3.277 smrtnih slučajeva povezanih sa kovid-om 19.\nSelaković i predsednik Namibije:Produbiti bilateralnu sarad\nMinistar spoljnih poslova Srbije Nikola Selaković sastao se danas sa predsednikom Namibije Hajgom Geingobom i premijerkom te zemlje Sarom Kugongelvom Amadilom sa kojima je razgovarao o produbljivanju bilateralne saradnje, a tokom sastanka sa predsednikom Geingobom konstatovano je da dve zemlje veže tradicionalno prijateljstvo i uzajamna podrška.\nSelaković je na sastanku sa namibijskim predsednikom u Vindhuku, prestonici Namibije, koju je posetio kako bi potpisao ugovor o donaciji vakcina protiv virusa korona Srbije toj afričkoj zemlji, istakao da je Srbija zainteresovana za svestrano unapređenje političkog dijaloga kroz razmenu poseta na visokom nivou.\nŠef srpske diplomatije je izrazio je zahvalnost na podršci Namibije teritorijalnom integritetu i suverenitetu Srbije i istakao da dve države imaju obostrani interes da sarađuju na multilateralnom planu, saopšteno je iz Ministarstva spoljnih poslova.\nSagovornici su konstatovali da postoji zajednički interes za unapređenje ekonomske saradnje, a ministar Selaković je poručio da su srpska preduzeća spremna da se posle dužeg vremena vrate na afrički kontinent i da je ekonomske odnose Srbije i Namibije moguće znatno unaprediti u brojnim oblastima kao što su infrastruktura, poljoprivreda, rudarstvo, farmacija….\nSelaković je obavestio predsednika Geingoba o predstojećem obeležavanju 60. godišnjice prve konferencije Pokreta nesvrstanih u Beogradu i izrazio očekivanje da će gost Srbije tom prilikom biti i šefica diplomatije Namibije.\nU okviru posete Namibiji, šef srpske diplomatije sastao se i sa predsednicom Vlade Namibije Sarom Kugongelvom Amadilom sa kojom je razgovarao o nizu tema od zajedničkog interesa za dve države.\nSelaković je sagovornici preneo žaljenje Srbije i njenih građana zbog života koje je u Namibiji odnela epidemija virusa korona i izrazio nadu da će srpska donacija antikovid vakcina u izvesnoj meri olakšati epidemiološku situaciju u toj prijateljskoj afričkoj zemlji.\nPremijerka i predsednik Namibije izrazili su zahvalnost zbog srpske donacije u vakcinama.\nMinistar Selaković je sa najvišim zvaničnicima Namibije razgovarao i o programu „Svet u Srbiji“ u okviru kojeg u našoj zemlji studiraju i mladi iz Afrike i podsetio da je u prošlosti veliki broj studenata sa afričkog kontinenta stekao visoko obrazovanje u Beogradu.\nCovid19koronavirusNikola SelakovićSputnjik VvakcinacijaVakcine\nI talibani vole fensi krpice: “Nova modna ikona na ulicama Kabula” (FOTO)


NAKON JAVNOG DIJALOGA KOJI ĆE BITI SPROVEDEN TOKOM SEPTEMBRA MESECA BIĆE POZNATO DA LI ĆE BITI IZMENJENI PROPISI KOJI REGULIŠU PAUŠALNO OPOREZIVANJE\n"Odluka o izmeni propisa koji regulišu paušalno oporezivanje biće doneta tek posle njihove analize i predloga rešenja", rekla je predsednica Radne grupe Vlade Srbije za unapređenje sistema paušalnog oporezivanja, Svetlana Jovanović.\nOna je na konferenciji za novinare na kojoj je najavljena kampanja "Mesec paušalaca" od 1. septembra, rekla da će se javnim dijalogom tokom idućeg meseca doći do zaključka o tome da li su potrebne izmene sistema paušalnog oporezivanja i kakve.\nJavno-privatni dijalog organizuje Nacionalna alijansa za lokalni ekonomski razvoj (NALED) i Udruženje za razvoj preduzetništva, a privrednici, asocijacije, relevantne institucije i stručna javnost mogu da ponude predloge i rešenja za unapređenje sistema paušalnog oporezivanja putem sajta www.jpd.rs.\n"Vlada Srbije podržava inicijativu da se kroz dijalog kreiraju javne politike", rekla je Svetlana Jovanović, koja je i viši savetnik u Vladi Srbije.\nDodala je da i sada postoji mogućnost da privrednici upute svoje predloge za izmenu i unapređenje propisa preko e-uprave ali da se mali broj njih odaziva i da se svodi na jednocifren broj.\nOna je na primedbe da su kriterijumi za paušalno oporezivanje neprecizni i da je procena prepuštena poreskim inspektorima rekla da "paušalni porez nije subjektivna procena inspektora već da je to ozbiljna matematika".\nPredstavnik Udruženja za razvoj preduzetništva iz Niša, Milivoje Jovanović rekao je da je cilj da se osnaži dijalog javnog i privatnog sektora i da oni zajedno nađu najbolje predloge za unapeređenje sistema paušalnog oporezivanja.\n"Ključni problem je što preduzetnici, a njih je oko 116.000 u Srbiji, dok ne registruju radnju ne znaju kako će biti oporezovani", rekao je Jovanović.\nDodao je da je problem što se sada dugo čeka na poreska rešenja, a rok za plaćanje je kratak, kao i da je neophodna veća objektivnost u određivanju poreskih obaveza za privrednike u paušalnom sistemu oporezivanja.\nDirektorka za regulatornu reformu u NALED-u, Jelena Bojović, istakla je da je cilj da se sprovede reforma koja uspostavlja jasne kriterijume i automatizuje proces utvrđivanja ko može da bude paušalac.\nOcenila je da su kriterijumi za utvrđivanje visine paušalnog poreza rastegljivi i da na visinu obaveza utiče nivo konkurencije, poslovni ugled i drugi, slični faktori zbog čega se obaveze preduzetnika značajno razlikuju.